Βήχος Παναγιώτης - Η προσωπική μου Ιστοσελίδα: 02/01/2012 - 03/01/2012\nΠοιοι βάζουν βόμβες στο Μετρό; Υπάρχει ακόμα ο «Ιδέα»;\nΠοιοι βάζουν βόμβες στο\nΜετρό; Υπάρχει ακόμα ο «Ιδέα»;\nΘυμάστε τις βόμβες που έσκασαν στο Γοργοπόταμο πολύ πριν το πραξικόπημα της χούντας; Θυμάστε τα σαμποτάζ στον Έβρο; Ποιοι ήταν πίσω από αυτές τις εγκληματικές ενέργειες; Όπως αποκαλύφθηκε αργότερα πίσω από αυτές και άλλες παρόμοιες ενέργειες κρύβονταν ο «Ιδέα». Μια παρακρατική οργάνωση που δρούσε όμως μέσα στις Ένοπλες Δυνάμεις της χώρας μας και που ιδρύθηκε το 1946 από τους αμερικάνους. Αυτή η οργάνωση διαλύθηκε; Κανένας δεν ξέρει. Το τελευταίο «περίεργο» γεγονός στο Μετρό όπου ανακαλύφθηκε Ωρολογιακός μηχανισμός μέσα στο τελευταίο βαγόνι του Μετρό στο Αιγάλεω με βάζει σε σκέψεις. Ποιοι έβαλαν τη βόμβα στο Μετρό; Οι ανακοινώσεις της κυβέρνησης για τους «Πυρήνες της Φωτιάς» με τρομάζουν ακόμα περισσότερο και καθόλου μα καθόλου δε με πείθουν. Ο «Ιδέα» έγινε κάποτε κυβέρνηση. Χούντα είχαμε και τότε χούντα έχουμε και τώρα. Ας είμαστε λοιπόν σε επαγρύπνηση.\nΑναρτήθηκε από Παναγιώτης Βήχος στις 10:19 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΞύλο σε φασίστες στην Καλλιθέα ΤΩΡΑ! Γίνονται συμπλοκές\nΕδώ και δέκα λεπτά η πλατεία Κύπρου στην Καλλιθέα έχει μετατραπεί σε πεδίο συγκρούσεων. Υπήρχαν πληροφορίες ότι Χρυσαυγίτες ετοιμάζουν στην Καλλιθέα ντου στον κόσμο στις 25 Μαρτίου. Φαίνεται ότι κάποιοι σήμερα παρακολούθησαν γνωστούς χρυσαυγίτες της περιοχής – μαζί τους, όπως μαθαίνω είναι και η γνωστή ξανθιά χρυσαυγίτισα – και ενώ βρίσκονταν στην πλατεία, ξαφνικά μία ομάδα με κράνη και καδρόνια τους επιτέθηκε φωνάζοντας στον κόσμο που παρακολουθούσε έκπληκτος «Είναι φασίστες». Από την επίθεση τραυματίστηκε ένας νεαρός χρυσαυγίτης κοντοκουρεμένος με μπότες! Αυτή τη στιγμή κάποιοι κυνηγούν κάποιους, δεν ξέρουν να μου πουν και πέφτει άγριο ξύλο. Η πλατεία Δαβάκη είναι γεμάτη από αστυνομικούς της ομάδας Δίας οι οποίοι κάνουν σωματικό έλεγχο σε νεαρούς. Το ίδιο συμβαίνει και στην πλατεία Κύπρου. Ο νεαρός χρυσαυγίτης που χτυπήθηκε στο κεφάλι μεταφέρθηκε στο Νοσοκομείο με τη συνοδεία της γνωστής υπαρχηγού της Χρυσής Αυγής.\nΑναρτήθηκε από Παναγιώτης Βήχος στις 3:22 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο ΠαΣοΚ θα στηρίξει τη ΝΔ για την συγκρότηση κυβέρνησης εάν δεν υπάρξει αυτοδυναμία\nΤο ΠαΣοΚ θα στηρίξει τη\nγια την συγκρότηση κυβέρνησης εάν\nδεν υπάρξει αυτοδυναμία στις εκλογές (αν γίνουν!)\n«Η χώρα θα έχει κυβέρνηση και μετά τις εκλογές. Είναι αυτονόητο ότι αυτό που έκανε η ΝΔ και στήριξε, όταν ήρθε η ώρα την κυβέρνηση θα το κάνουμε και εμείς», δήλωσε ο υπουργός Υγείας Α. Λοβέρδος μιλώντας σε ραδιοφωνικό σταθμό ότι το «ΠαΣοΚ θα στηρίξει τη ΝΔ για την συγκρότηση κυβέρνησης εάν δεν υπάρξει αυτοδυναμία». Οι μάσκες πέφτουν με ραγδαία ταχύτητα. Μέχρι τώρα λέγανε ψηφίστε ΠΑΣΟΚ για να μην έρθει η δεξιά! Τώρα λένε ψηφίστε ΠΑΣΟΚ για να στηρίξουμε τη δεξιά! «Βεβαίως και πρέπει να στηρίξουμε τη ΝΔ εάν είναι πρώτο κόμμα και αυτό είναι ένα μήνυμα που πρέπει να εκπέμπεται στο εξωτερικό», είπε χαρακτηριστικά, σημειώνοντας ότι και στο παρελθόν έχει ταχθεί υπέρ της στήριξης μίας κυβέρνησης ΝΔ από το ΠΑΣΟΚ, εάν το επιβάλλει το εκλογικό αποτέλεσμα. Ο Κωλοτούμπας φασίστας Καρατζαφέρης, του ΛΑΟΣ, είπε και αυτός ότι θα στηρίξει την Νέα Δημοκρατία μετά τις εκλογές! Μας λένε λοιπόν ότι και μετά τις εκλογές θα έχουμε τα ίδια ανθρωπάρια στην εξουσία. Θα τους ψηφίσει και πάλι ο ελληνικός λαός; Θα το δείξει την 25η Μαρτίου, μέρα που την τρέμουν οι δοσίλογοι και οι κατακτητές της χώρας μας.\nστις 12 Φλεβάρη\nΠροφυλακίστηκαν τέσσερα άτομα, από τους συλληφθέντες στα γεγονότα τις 12 Φεβρουαρίου, τα οποία πιάστηκαν σε διαφορετικό σημείο και διαφορετική ώρα. Κατά τις πληροφορίες μου εντύπωση προκάλεσε η στάση του εισαγγελέα – σε αντίθεση με τη στάση της προέδρου – ο οποίος έδειχνε προκατειλημμένος κατά των συλληφθέντων παρά τις καταθέσεις μαρτύρων οι οποίες αθώωναν τους νεαρούς ύποπτους.\nΣε συνδυασμό με την αλητεία της ΕΛΑΣ να δημοσιεύσει τις φωτογραφίες όλων των συλληφθέντων – πριν αυτοί δικαστούν – και τα πλήρη στοιχεία τους – αντίθετα αποκρύβουν τα στοιχεία απατεώνων που καταχρώνται εκατομμύρια – οι εξελίξεις δείχνουν ότι η κοινοβουλευτική δικτατορία, η χούντα που μας κυβερνάει ΠΑΡΑΝΟΜΑ σκληραίνει τη στάση της απέναντι στο λαό. Αυτό όμως κάνει και πιο σκληρή την τιμωρία τους όταν ο λαός τους ανατρέψει.\nΚαι μια υπενθύμιση προς τα δικαστήρια που προφυλακίζουν αγωνιστές και αθωώνουν ή καλύπτουν απατεώνες:\n"Η τήρηση του Συντάγματος επαφίεται στον πατριωτισμό των Ελλήνων, που δικαιούνται και υποχρεούνται να αντιστέκονται με κάθε μέσο εναντίον οποιουδήποτε επιχειρεί να το καταλύσει με τη βία».\nΤο δικαίωμα και η υποχρέωση των Ελλήνων «να αντιστέκονται με κάθε μέσο» ενάντια σε αυτή τη βία είναι υπέρτερη από κάθε οικονομική ή κοινωνική διαταγή της τρόικα, από κάθε απόφαση της μη εκλεγμένης κυβέρνησης Παπαδήμου, από κάθε νόμο, από κάθε αστυνομική εντολή.\nΑναρτήθηκε από Παναγιώτης Βήχος στις 3:26 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n500.000 Λαός πλημμύρισε την\nΑθήνα και είπε ΟΧΙ στους δοσίλογους\nΨηφοφορία για το Μνημόνιο Νο\n500.000 λαός στο Σύνταγμα, ενώ\nοι πραιτοριανοί της διορισμένης κυβέρνησης του Παπαδήμιου έκαναν θάλαμο αερίων\nτο κέντρο της Αθήνας. Γενικευμένες συγκρούσεις σε ολόκληρη την Αθήνα, ενώ\nκαίγονται πολλά κτίρια της πρωτεύουσας. Οι συγκρούσεις συνεχίζονται μέχρι αυτή\nτην ώρα 1.30’ μετά τα μεσάνυχτα. Έριξαν χημικά στον Μίκη Θεοδωράκη και στο\nΑναρτήθηκε από Παναγιώτης Βήχος στις 3:34 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣώπα όπου να’ ναι θα σημάνουν\nοι καμπάνες – Ακούστε, ακούστε…\nΑκούτε αυτή την υπόκωφη σιωπή; Ακούτε το καζάνι που βράζει, βράζει και κοχλάζει; Ακούτε τις κραυγές εκατομμυρίων ανθρώπων σ’ αυτή τη χώρα που με σφιγμένες τις γροθιές απαιτούν: ΦΥΓΕ ΤΕ ΌΛΟΙ!!! ΤΩΡΑ!!!... Δεν τις ακούτε; Για προσέχτε καλύτερα. Κάτι δεν ακούγεται; Τους νέους που τους έλεγαν αλήτες τους βλέπετε; Τα περήφανα γηρατειά που τους κόβουν το ψωμί και τα φάρμακα τα ακούτε; Τους άστεγους που παγώνουν μέσα στον άγριο χειμώνα μέσα σε χαρτόκουτες ή κάτω από τον σκοτεινιασμένο ουρανό τους ακούτε; Τους άνεργους που δεν έχουν να ταΐσουν τις οικογενειές τους, τους ακούτε; Τους εργάτες που χάσανε ότι με αίμα είχαν κερδίσει δεκαετίες τώρα, τους ακούτε; Τα ποντίκια που φεύγουν απ’ το καράβι του Παπαδήμιου που βουλιάζει τα βλέπετε; Όχι ακόμα; Ήρθε η ώρα να σηκωθούμε όρθιοι! Να τα δούμε όλα αυτά και ΝΑ ΤΑ ΑΛΛΑΞΟΥΜΕ! Μας φαίνονται μεγάλοι γιατί είμαστε γονατιστοί. Βγείτε ΣΗΜΕΡΑ στους δρόμους και τις πλατείες όλης της Ελλάδας. Η οργή μας να τους πνίξει. Μην φοβάστε πια. Είμαστε εκατομμύρια. Είναι μόνο μια χούφτα. Ψηλά το κεφάλι αδέλφια. Σωπάτε, όπου να’ ναι θα σημάνουν οι καμπάνες…\nΓιάννης Ρίτσος (Ρωμιοσύνη)\nΟ Μ. ΘΟΔΩΡΑΚΗΣ ΚΑΙ Ο Μ. ΓΛΕΖΟΣ ΘΑ ΕΠΙΧΕΙΡΗΣΟΥΝ ΝΑ ΜΠΟΥΝ ΣΤΗ ΒΟΥΛΗ ΚΑΙ ΝΑ ΚΑΝΟΥΝ ΔΙΑΓΓΕΛΜΑ ΣΤΟΝ ΕΛΛΗΝΙΚΟ ΛΑΟ!\nΑναρτήθηκε από Παναγιώτης Βήχος στις 12:46 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤα ανδρείκελα της κυβέρνησης\nΠαπαδήμου θα πέσουν. Όλοι στους δρόμους\nΗ κυβέρνηση Παπαδήμου καταρρέει μπροστά στα αδιέξοδα που η ίδια δημιούργησε, με τα τρία αστικά κόμματα των διεφθαρμένων, και την λαϊκή οργή που θα ξεσπάσει από ώρα σε ώρα με απρόβλεπτες συνέπειες. Η νέα δανειακή σύμβαση δεν πρέπει να ψηφιστεί, με κάθε τρόπο. Οι πολίτες έχουν να διαλέξουν ή την ομαδική τους αυτοκτονία ή την εξέγερση! Και ο πιο συντηρητικός πολίτης μπροστά στην απίστευτη κατάσταση που επικρατεί, μιλάει για εξέγερση. Οι ώρες που διανύουμε είναι κοσμοϊστορικές. Το ανυπόληπτο πολιτικό σύστημα είναι πανικόβλητο. Οι τοκογλύφοι της ΕΕ θέλουν να βυθίσουν στην πλήρη εξαθλίωση ολόκληρη την Ελληνική κοινωνία. Αυτό δεν μπορεί να γίνει. Τα ανδρείκελα της κυβέρνησης Παπαδήμου θα πέσουν κατά πάσαν πιθανότητα τις επόμενες ίσως ημέρες. Υπάρχει λύση; Υπάρχει! Ανατροπή της κυβέρνησης και ανάδειξη μίας άλλης κυβέρνησης των λαϊκών δυνάμεων και της Αριστεράς. Αυτή η λύση μπορεί να περιγραφεί – όπως την εξέφρασε ο Αλέκος Αλαβάνος, από: Την πλήρη άρνηση του χρέους. Την οργανωμένη αποχώρηση από το ευρώ. Την έκδοση νέου νομίσματος, που δεν θα σηματοδοτεί κλείσιμο στα εθνικά μας σύνορα, αλλά θα συμβολίζει και την πρόταση μιας δίκαιης συνεργασίας στον ευρωπαϊκό χώρο. Τον έλεγχο στις κινήσεις κεφαλαίων. Την προσωρινή προστασία της εσωτερικής αγοράς για την επανεκκίνηση της επιχειρηματικής δράσης. Τα μέτρα αποκατάστασης του λαϊκού εισοδήματος. Την απαλλαγή από τους κοινοτικές δασμολογικές και άλλες στρεβλώσεις και περιορισμούς που θα επιτρέψει μια πολύ πιο ευνοϊκή συμμετοχή στον διεθνή καταμερισμό της εργασίας και θα θέσει τέλος στο ρόλο του καταχρεωμένου πελάτη των προϊόντων της Γερμανίας. Τον στρατηγικό ρόλο ενός νέου δημοκρατικού ελληνικού δημοσίου με εθνικοποιημένες τράπεζες, επιχειρήσεις κοινής ωφέλειας και αξιοποίησης των σημαντικών εθνικών πόρων. Τους νέους θεσμούς λαϊκού ελέγχου. Το νέο Σύνταγμα. Ως εδώ. Δεν πάει άλλο. Ή τώρα ή ποτέ. ΌΛΟΙ ΣΤΟΥΣ ΔΡΟΜΟΥΣ. Πίστη στη δύναμη του λαϊκού παράγοντα. Όλα θα κριθούν στους αγώνες και το δρόμο. Μπορούμε να τους ανατρέψουμε.\nΑναρτήθηκε από Παναγιώτης Βήχος στις 10:39 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΌλοι οι άστεγοι με τις κούτες τους έξω από τη Βουλή!\nΌλοι οι άστεγοι με τις κούτες\nτους έξω από τη Βουλή!\nΝα μία ιδέα που μπορεί να γίνει σπίθα που θα κάψει τις καρδιές όλων των Ελλήνων και θα ξεσηκώσει το λαό που έχει παγώσει όχι από το κρύο αλλά από την απελπισία.\nΝα τους μαζέψουμε, να το οργανώσουμε, να το κάνουμε πράξη. Φαντάζεστε οικογένειες με μικρά παιδιά να κατασκηνώσουν με τις κούτες τους και τις κουβέρτες τους, έξω από τη Βουλή; Τι θα κάνει τότε η κυβέρνηση; Θα τους χτυπήσει; Ε, το φιλότιμο των Ελλήνων δεν θα το αντέξει αυτό. Θα γίνουν ποτάμι ορμητικό που θα τους καταπιεί. Ρίχνω την ιδέα. Ας την αξιοποιήσουν οι οργανώσεις, τα κόμματα, όσοι πραγματικά ψάχνουν να βρουν τρόπους να ξεσηκωθεί ο λαός.


Γιουνκέρ: Ευρώπη είναι ο φούρναρης της Κω | Η ΚΑΘΗΜΕΡΙΝΗ\nΟ πρόεδρος της Κομισιόν Ζαν-Κλοντ Γιουνκέρ έκανε τις χθεσινές εξαγγελίες για διανομή προσφύγων ενώπιον της Ευρωβουλής.\n10 Σεπτεμβρίου, 2015 10.09.2015 • 06:52\nΒΡΥΞΕΛΛΕΣ – ΑΝΤΑΠΟΚΡΙΣΗ «Η καμπάνα χτυπά, η ώρα έχει φτάσει», είπε χθες ο πρόεδρος της Ευρωπαϊκής Επιτροπής Ζαν-Κλοντ Γιουνκέρ, θέτοντας τον αυξανόμενο αριθμό μεταναστών που φτάνουν στην Ευρώπη ως το νούμερο ένα θέμα που θα πρέπει να αντιμετωπίσει η Ευρωπαϊκή Επιτροπή το 2015-2016. Στην εναρκτήρια ομιλία του για τους στόχους της Κομισιόν τους επόμενους μήνες, και με δραματικούς τόνους, αναφέρθηκε στο θέμα της μετανάστευσης ανακοινώνοντας επίσημα το πρόγραμμα έκτακτης ανάγκης που περιλαμβάνει τη δέσμευση ευρωπαϊκών κρατών να μοιραστούν τη φιλοξενία 160.000 προσφύγων από την Ελλάδα, την Ουγγαρία και την Ιταλία (τον Ιούλιο ήταν 40.000).\n«Υπάρχει έλλειψη ενωτικού πνεύματος μέσα στην Ε.Ε. και αυτό πρέπει να αλλάξει», είπε. Θέλοντας όμως να τονίσει ότι υπάρχει και δυνατό πνεύμα αλληλεγγύης αναφέρθηκε στον φούρναρη από την Κω που δίνει ψωμί στους πρόσφυγες, ενώ σημείωσε ότι Ευρώπη είναι και οι άνθρωποι που υποδέχονται τους πρόσφυγες στον σταθμό του Μονάχου. Απευθύνοντας έκκληση προς την Ε.Ε. μίλησε «για θαρραλέες και αποφασιστικές πράξεις» στην αντιμετώπιση της χειρότερης προσφυγικής κρίσης από τον Β΄ Π.Π.\nΟι αριθμοί είναι εντυπωσιακοί, όπως παραδέχθηκε και ο κ. Γιουνκέρ, υπενθυμίζοντας ότι 500.000 άτομα πέρασαν στην Ευρώπη μόνο φέτος. «Οταν έχουμε να κάνουμε με πρόσφυγες, δεν υπάρχει θρησκεία, πίστη ή φιλοσοφία. Δεν κάνουμε διακρίσεις», προειδοποίησε, τονίζοντας ότι στο μέλλον μπορεί να έχουμε μια αντίστοιχη κρίση και από την Ουκρανία και τότε τι θα κάνουμε «θα είμαστε πιο ανοιχτοί γιατί είναι ομόθρησκοί μας;».\nΗ Ευρωπαϊκή Επιτροπή πρότεινε χθες ένα σχέδιο που έχουν εκπονήσει ο Ελληνας επίτροπος Δ. Αβραμόπουλος και ο αντιπρόεδρος της Επιτροπής Φρανς Τίμερμανς και περιλαμβάνει, εκτός από τη μετεγκατάσταση των 160.000 προσφύγων από την Ελλάδα, την Ιταλία και την Ουγγαρία, και την οικονομική στήριξη των κρατών-μελών που θα συμμετάσχουν στο μοίρασμα των βαρών του μεταναστευτικού με 780 εκατ. ευρώ από τον προϋπολογισμό της Ε.Ε. Επίσης, προτείνει έναν μόνιμο μηχανισμό μετεγκατάστασης για όλα τα κράτη-μέλη, που θα μπορεί να ενεργοποιηθεί ανά πάσα στιγμή για να βοηθάει κάθε κράτος-μέλος της Ε.Ε. που αντιμετωπίζει καταστάσεις κρίσης και ακραίων πιέσεων στο σύστημα ασύλου του. Επιπλέον, η Επιτροπή προτείνει τη θέσπιση ενός κοινού καταλόγου ασφαλών χωρών καταγωγής. Ο κατάλογος αυτός θα επιτρέπει την ταχύτερη διεκπεραίωση των αιτήσεων ασύλου από μετανάστες που κατάγονται από χώρες που θεωρούνται ασφαλείς σε όλη την Ε.Ε. και την ταχύτερη επιστροφή στη χώρα τους.\nΕισηγείται να ξεκινήσουν νέες προσπάθειες για τη στήριξη διπλωματικών πρωτοβουλιών για πολιτικές λύσεις στη Συρία, στο Ιράκ και στη Λιβύη, ενώ προτείνει τη δημιουργία ενός ταμείου έκτακτης ανάγκης, ύψους 1,8 δισ. ευρώ, για την αντιμετώπιση των βαθύτερων αιτιών της παράνομης μετανάστευσης από την Αφρική.\nΚλείνοντας ο κ. Γιουνκέρ τόνισε ότι η Ευρωπαϊκή Επιτροπή αναμένει από τα κράτη-μέλη να συνεισφέρουν λαμβάνοντας τον αριθμό των προσφύγων που τους αντιστοιχεί και αναφέρθηκε στο παράδειγμα της Ισπανίας που έχει ήδη επιβεβαιώσει τη συμμετοχή της.\nΠολιτική κλειστών θυρών σε ισχύ στην Ουγγαρία\nΤηλεφωνική επικοινωνία Μπαν Κι Μουν – Θάνου για το προσφυγικό


ΔΕΗ: Έκτακτα μέτρα οικονομικής ελάφρυνσης\nΚατάργηση της πάγιας χρέωσης για όλους τους καταναλωτές, έκπτωση 5 ευρώ για όσους λαμβάνουν ηλεκτρονικό λογαριασμό και επιπλέον 8% για τους ευάλωτους πελάτες και για καταναλώσεις πάνω από 2.000 κιλοβατώρες, θέτει σε εφαρμογή η ΔΕΗ από τις 26 Μαρτίου και για τρεις μήνες, λόγω της επιδημίας του κορονοϊού.\nΈκπτωση 8% στους ευάλωτους πελάτες κατηγορίας Β' & Γ' (ηλικιωμένοι άνω των 70 ετών, άτομα σε μηχανική υποστήριξη, που δεν εντάσσονται στο ΚΟΤ). Οι ευάλωτοι πελάτες-δικαιούχοι του Κοινωνικού Οικιακού Τιμολογίου συνεχίζουν να τιμολογούνται με τα ειδικά προνομιακά τιμολόγια και μεγάλες εκπτώσεις.\nΈκπτωση 5 ευρώ για όλους τους πελάτες e-bill, παλαιούς και νέους. Η ΔΕΗ συμβουλεύει όλους τους καταναλωτές να εγγραφούν από το κινητό, το tablet ή τον υπολογιστή τους στην υπηρεσία e-bill και να επωφεληθούν τόσο από τις απλοποιημένες διαδικασίες, όσο και από την έκπτωση στους λογαριασμούς τους. Σημειώνεται ότι η ηλεκτρονική πληρωμή του λογαριασμού μέσω της ιστοσελίδα της επιχείρησης ήταν και παραμένει χωρίς προμήθεια.\nΕπίδομα 800 ευρώ: Ξεκινούν τις επόμενες μέρες οι αιτήσεις - Ποιοι το δικαιούνται, τι ισχύει\nΗ κυβέρνηση έχει ήδη ανακοινώσει τους Κωδικούς Αριθμούς Δραστηριότητας (ΚΑΔ) επιχειρήσεων, για τις οποίες αναγνωρίζει ότι έχουν υποστεί ζημία στους τζίρους τους.\nΠερίπου 500.000 μισθωτοί επιχειρήσεων που ανέστειλλαν τη λειτουργία τους με εντολή του κράτους\nΣτις παραπάνω κατηγορίες μισθωτών υπάγονται τόσο οι πλήρους όσο και οι μερικής απασχόληση, καθώς όσοι απασχολούνται με εκ περιπτροπής απασχόληση\n800 ευρώ και σε εργαζομένους επιχειρήσεων που λειτουργούν\nO πρωθυπουργός Κ. Μητσοτάκης, ανακοίνωσε με νέο του διάγγελμα, ότι επεκτείνεται ο έκτακτος μισθός των 800 ευρώ έως τα τέλη Απριλίου και σε όσους απασχολούνται σε επιχειρήσεις που εξακολουθούν να λειτουργούν με μείωση του τζίρου τους. Οκτακόσια ευρώ όμως θα λάβουν και όλοι όσοι απολύθηκαν ή εξαναγκάσθηκαν σε παραίτηση από 1η Μαρτίου μέχρι και χθες.\nΠαράλληλα αναφέρθηκε και στο Δώρο Πάσχα, το οποίο όπως είπε θα καταβληθεί κανονικά στους εργαζόμενους.\n«Το δώρο του Πάσχα θα καταβληθεί στο ακέραιο από όλους τους εργοδότες προς όλους τους εργαζόμενους, όπως ακριβώς το δικαιούνται. Ο ακριβής χρόνος καταβολής του θα ανακοινωθεί από τα συναρμόδια Υπουργεία» είπε ακόμη ο πρωθυπουργός στο μήνυμά του.\nKάλεσε με το διάγγελμά του, για ακόμη μια φορά, τους πολίτες να στηρίξουν τα μέτρα που έχει λάβει η κυβέρνηση για την αντιμετώπιση του κορονοϊού.\nΕν τω μεταξύ για να γεμίσουν ύλη τα ΜΜΕ μας απαριθμούν την "προσωπική εμπειρία από την καραντίνα", του κάθε ψώνιου, ινφλουένσερ και παγκοσμίως ανύπαρκτου δημοσιοσχεσίτη. Αρκεί μια φωτογραφία, ένα στορι στο Instagram, ένα παραμυθάκι του στύλ "είμαι κλεισμένος σπίτι και έφτιαξα ΠΑΠΟΥΤΣΑΚΙΑ" για να μας τον φορτώσουν στη δημόσια σφαίρα..\nΣόρι, αλλά έλεος κιόλας. Δεν αφορούν το κοινό οι πραγματικές ή τεχνητές (για λόγους δημοσιότητας) εμπειρίες του κάθε φλούδα. Τα βιώνουμε και μόνοι μας. Το κριτήριο της σημαντικότητας παραμένει στην δημοσιογραφία. Αν έληξε, να μας το πείτε να μαθαίνουμε και οι παλαιότεροι.\nΕπίσης αν κάποιος μεγαλόσχημος, ο οποίος μένει σε κάποιο τρίπατο με δέκα στρέμματα κήπο, με 2 άτομα βοηθητικό προσωπικό στο estate του, μας ενημερώνει το πόσο "δύσκολα περνάνε οι μέρες αλλά είναι ευκαιρία να ανακαλύψουμε τον εαυτό μας", αυτό προκαλεί ένα σπάνιο συνδυασμό αφασίας και αηδίας σε ένα κοινό που ζει το ζόρι των ημερών εγκλωβισμένος σε ένα κουτί. Κουτί στενών χώρων, κουτί ανασφάλειας, κουτί ψυχικής πίεσης, κουτί εργασιακής αδράνειας και απώλειας εισοδημάτων.\nΑπό το fb του δημοσιογράφου Χρήστου Κτενά\nΤα πάνω κάτω στις εκδόσεις των εφημερίδων φέρνει ο κορωνοϊός.\nΟι περισσότερες βγαίνουν με εργασία από το σπίτι όπως η ΑΥΓΗ που χθες έβγαλε το πρώτο φύλλο με 100% τηλε-εργασία.\nΑπό την άλλη πλευρά κάποιοι θα μοιράσουν και δωρεάν σε ηλεκτρονική μορφή την..\nΗ έντυπη έκδοση του Documento αυτή την Κυριακή θα κυκλοφορήσει κανονικά στα περίπτερα και παρα το ότι η διανομή της εφημερίδας είναι προβληματική αφού κλείνουν λόγω της πανδημίας σημεία πώλησης.\nΓι' αυτό το κρίσιμο διάστημα, όπως είπε ο εκδότης Κ. Βαξεβάνης η εφημερίδα σε ηλεκτρονική μορφή θα φτάσει παντού και δωρεάν μέσα από την ηλεκτρονική πλατφόρμα pressreader.com.\nΟ Νίκος Χατζηνικολάου καθιερώνει την χαμηλή τιμή των 2 ευρώ για την κυριακάτικη Real News που θα κυκλοφορήσει εκτάκτως αυτό το Σάββατο.\nΣυγκεκριμένα σε σχετικο διαφημιστικό σημεώμα αναφέρεται:\n«Από αυτή την εβδομάδα και για όσο διαρκεί η κρίση, η Real News στην τιμή των 2€. Εκτάκτως αυτό το Σάββατο μη χάσετε με τη Realnews την ειδική έκδοση του περιοδικού Drive "My Green Mobility".»\nΑποζημίωση ειδικού σκοπού: Πως θα πάρουν εργαζόμενοι και άνεργοι τα 800 ευρώ\nΑποζημίωση ειδικού σκοπού ύψους 800 ευρώ το μήνα θα λάβουν στις αρχές Απριλίου οι εργαζόμενοι που έκλεισε η επιχείρηση που εργάζονταν λόγω διοικητικής απόφασης για το διάστημα απο 15 Μαρτίου ως 30 Απριλίου, ενώ θα δοθούν 800 ευρώ και στους ελεύθερους επαγγελματίες οι οποίοι με βάση τον ΚΑΔ τους επλήγησαν από τις συνέπειες του κορονοιού. Οκτακόσια ευρώ θα πάρουν και όσοι άνεργοι λήγει το επίδομα ανεργίας στις 31/03/2020 αφου παρατείνετε για δύο μήνες η χορηγηση του και αντί για 12 μήνες θα λάβουν επίδομα για 14 μήνες\nΜέτρα για τους εργαζόμενους\n-Ρήτρα διατήρησης θέσεων εργασίας σε όλες τις επιχειρήσεις που δεν ανεστάλη η λειτουργία τους ως προϋπόθεση για την αναστολή καταβολής ασφαλιστικών και φορολογικών υποχρεώσεων και τη χρήση έκτακτων χρηματοδοτικών εργαλείων στήριξης.\n-Ρητή απαγόρευση απόλυσης εργαζομένου σε επιχειρήσεις που έχει ανασταλεί η λειτουργία τους κατόπιν εντολής δημόσιας αρχής, ενώ σε περίπτωση που αυτή λάβει χώρα θα θεωρείται άκυρη.\n-«Αποζημίωση ειδικού σκοπού» ύψους 800 ευρώ, για διάστημα κάλυψης από 15 Μαρτίου έως 30 Απριλίου, ως έκτακτη οικονομική ενίσχυση για όλους τους εργαζόμενους επιχειρήσεων που ανεστάλη η λειτουργία τους βάσει ΚΑΔ, η οποία θα καταβληθεί το πρώτο 10ήμερο του Απριλίου.\n-Πλήρη ασφαλιστική κάλυψη των παραπάνω εργαζομένων για όλο το διάστημα αναστολής λειτουργίας των επιχειρήσεων, υπολογιζόμενη με βάση τον ονομαστικό τους μισθό.\nΜέτρα για ανέργους\n-Παράταση καταβολής τακτικής επιδότησης ανεργίας, καθώς και του επιδόματος μακροχρονίως ανέργων και του βοηθήματος ανεργίας σε ελεύθερους επαγγελματίες και αυτοαπασχολούμενους, για δύο ακόμη μήνες, σε όσους ανέργους το σχετικό δικαίωμα λήψης επιδόματος λήγει την 31η Μαρτίου.\nΟ Τύπος εκπέμπει σήμα κινδύνου\nΣτα χρόνια της κρίσης και των μνημονίων ένας από τους κλάδους που επλήγησαν περισσότερο ήταν αυτός της ενημέρωσης. Κυρίως της έντυπης. Εφημερίδες και περιοδικά έκλεισαν, χιλιάδες εργαζόμενοι βρέθηκαν στην ανεργία. Πολλοί από αυτούς έχασαν αποζημιώσεις και δεδουλευμένα και αρκετοί δεν κατάφεραν ποτέ να επιστρέψουν στο επάγγελμα. Υποχρεώθηκαν να αλλάξουν δουλειά.\nΑκόμη χειρότερο ήταν το νέο τοπίο που διαμορφώθηκε. Τα σημεία πώλησης των εντύπων μειώθηκαν δραματικά. Πριν από την κρίση ήταν πάνω από 13.000 και σήμερα είναι λιγότερα από 5.000. Αυτό είχε συνέπεια την εξίσου δραματική μείωση των πωλήσεων των εντύπων, στην οποία συνέβαλε ουσιαστικά και η οικονομική δυσκολία των πολιτών.\nΓι' αυτήν την κατάσταση η Πολιτεία δεν έκανε ουσιαστικά τίποτα. Αντίθετα, με την αδράνειά της ευνόησε τη συγκέντρωση της έντυπης ενημέρωσης σε λίγα χέρια, ενώ στον χώρο της διακίνησης δημιουργήθηκε κατάσταση μονοπωλίου. Ο ανταγωνισμός, που υποτίθεται ότι διασφαλίζει η λεγόμενη ελεύθερη αγορά, έχει καταστεί νεκρό γράμμα.\nΗ κατάσταση που δημιούργησε η κρίση στην έντυπη ενημέρωση πάει να επαναληφθεί με χειρότερους όρους λόγω κορονοϊού. Εξαιτίας των περιοριστικών μέτρων που λαμβάνονται για την αντιμετώπιση της πανδημίας, οι εφημερίδες και τα περιοδικά γράφονται και εκδίδονται πλέον με μεγάλη δυσκολία και πωλούνται με ακόμη μεγαλύτερη.\nΤα σημεία πώλησης μειώνονται και αναμένεται να μειωθούν κι άλλο, οι περιορισμοί στην κίνηση των πολιτών ουσιαστικά νεκρώνουν τις πόλεις. Συνέπεια όλων αυτών είναι και η μείωση της διαφήμισης που αποφέρει σημαντικά έσοδα για τη λειτουργία και την επιβίωση του Τύπου.\nΜε δυο λόγια και με δεδομένο ότι δεν θα υπάρξει άρση των περιοριστικών μέτρων στο αμέσως επόμενο διάστημα, η έντυπη ενημέρωση απειλείται άμεσα με αφανισμό. Αυτό συνιστά ανεπανόρθωτο πλήγμα για τη δημοκρατία. Η Πολιτεία επομένως πρέπει να λάβει δραστικά μέτρα για τη διάσωση του Τύπου.\nΚατ' αρχάς να διευρύνει τα σημεία πώλησης εφημερίδων και περιοδικών. Και κατ' επέκταση να εφαρμόσει άμεσα -αν ήταν δυνατόν από χθες- ένα συνολικό σχέδιο ουσιαστικής, μακρόχρονης και πολύπλευρης ενίσχυσης του Τύπου, το οποίο θα επεξεργαστεί γρήγορα σε συνεργασία με τις δημοσιογραφικές ενώσεις. Κανένα έντυπο δεν πρέπει να κλείσει, καμία θέση εργασίας δεν πρέπει να χαθεί.\nΚορωνοϊός: Τα συμπτώματα και τα μέτρα προστασίας\nΟ κορωνοϊός παρουσιάζει τα παρακάτω βασικά συμπτώματα:\nΝέος κοροναϊός: Πολλοί ασθενείς αρχικά δεν παρουσιάζουν συμπτώματα\nΑυξήσεις και αναδρομικά, για κύριες και επικουρικές συντάξεις, νέο σύστημα εισφορών για τους μη μισθωτούς, νέο καθεστώς στην απασχόληση συνταξιούχων, ευνοϊκή αλλαγή για το καθεστώς της διαδοχικής ασφάλισης, καθώς και για τα μπλοκάκια, είναι ορισμένες από τις 15 αλλαγές που φέρνει στη ζωή μας το ασφαλιστικό νομοσχέδιο, το οποίο ψηφίστηκε χθες το βράδυ στη Βουλή. Με το νέο ασφαλιστικό τοπίο που δημιουργείται:\n1. Παλιοί και νέοι συνταξιούχοι θα δουν αυξήσεις (και αναδρομικά) τον Ιούνιο στην τσέπη τους ή αυξήσεις λογιστικές στα χαρτιά, μετά τον επανυπολογισμό των συντάξεων, με βάση τα βελτιωμένα ποσοστά αναπλήρωσης των κύριων ανταποδοτικών συντάξεων (συντάξιμα έτη άνω των 30). Οσοι παλαιοί συνταξιούχοι είχαν συνταξιοδοτηθεί πριν από τον νόμο Κατρούγκαλου και έχουν στην κύρια σύνταξή τους αρνητική προσωπική διαφορά ή πολύ μικρή θετική προσωπική διαφορά θα λάβουν αυξήσεις, οι οποίες όμως θα δοθούν σε 5 δόσεις (από φέτος έως το 2024). Ολοι οι υπόλοιποι παλαιοί συνταξιούχοι, που έχουν πάνω από 30 έτη ασφάλισης και προσωπική διαφορά, θα δουν την προσωπική τους διαφορά να μειώνεται και τις μελλοντικές αυξήσεις συντάξεων να έρχονται πιο κοντά. Αυξημένες συντάξεις – σε σχέση με το προηγούμενο καθεστώς – θα έχουν οι μελλοντικοί συνταξιούχοι.\nΣελίδα 11 από 71


Ανάμεσα στο πλήθος...: I don't get it..\nΚαιρό είχα να γράψω εδώ.. γιατί λίγο ο ήλιος, λίγο ο ανιψιός που μου πήρε τα μυαλά, και για μια ακόμη φορά χάθηκα στην κοσμάρα μου. Αν και είναι ωραία εκεί...\nΈχει εδώ και καιρό που παρατηρώ και ακούω για άτομα νεαρής ηλικίας με σχετικά σοβαρά προβλήματα υγείας, που λαμβάνουν φάρμακα τα οποία κανονικά από την μέση ηλικία και πάνω συνήθως ξεκινάνε.\nΝα ακούω για 21 χρονών κοπέλα με χάπια πίεσης, άλλους με θυρεοειδή, προβλήματα με στομάχι, αρρυθμίες,αρκετούς με ψυχολογικά προβλήματα τα οποία προκαλούν κρίσεις πανικού κ.ο.κ.\nΈχω συνηθίσει να ακούω τέτοια πλέον.. και μετά να ακούς από τους μεγαλύτερους το εξής.. Καλά τι σόι προβλήματα έχετε εσείς και έχετε τόσες αρρώστιες?\nΝα φταίει το άγχος για το μέλλον μας? Η κακή διατροφή? Η κληρονομικότητα? Δεν γνωρίζω..\nΑυτό που γνωρίζω είναι ότι ναι παίζει ρόλο και το πως σκεφτόμαστε και παρατηρώ πως η δικιά μας γενιά αγχώνεται περισσότερο για αυτά που θα βρει μπροστά της. Έχουμε φτάσει σε τέτοια κατάσταση που πλέον δεν μπορούμε απλά να κοιτάμε το σήμερα, αλλά και το τι μέλλον θα έχουμε.\nΚαι δεν είναι μόνο η σημερινή οικονομική κατάσταση που επικρατεί αλλά και το πως έχει αλλάξει ο κόσμος. Αυτοί που πατούν επί πτωμάτων για να κερδίσουν, και αυτοί που έχουν αναισθητοποιηθεί σε σημείο που βλέπουν πλέον μόνο την καλοπέραση τους. Δεν ξέρω ποιο από τα 2 πρέπει να φοβόμαστε περισσότερο.\nΔεν ανοίγω πλέον την τηλεόραση. Δεν μπορείς να πιστέψεις αυτά που λένε πλέον. Μόνο που βγαίνεις έξω και μιλάς με άλλους βλέπεις την πραγματικότητα. Μια κοινωνία που αρχίζεις και φοβάσαι.\nΚαι θέλω να φύγω. Να πάω κάπου να βρω την ηρεμία μου. Να απολαμβάνω την στιγμή και να μην σκέφτομαι το μετά. Μπορώ?\nεν αλήθεια φοούμαστε το μέλλον τι θα συμβεί, φοούμαστε οτι σε ενα κόσμο γεμάτο επιλογές εν μπορούμε να επιλέξουμε..\nνα φύεις εννε λύση εν να τα βρείς παντού μπροστά σου, εγώ νομίζω άμα έχεις κοντά σου τζίνους που αγαπάς τζαι προσπαθείς να αφήνεις τζίνα που σε αχώνουν τζαι εν σου προσφέρουν τίποτε εν ούλλα πιο ήρεμα τούτο προσπαθώ να κάμω αν τζαι εν με αφήνουν πολλά://hope everything will get better;/μόνο την ελπίδα έχουμε:)\n7 Ιουνίου 2012 - 1:51 μ.μ.


Posted on 16 Δεκεμβρίου 2016 16 Δεκεμβρίου 2016 by Κατοχικά Νέα\nΤα λόγια αυτά ανήκουν στον μεγάλο εφευρέτη Τόμας Έντισον και κατεγράφησαν σε μία συνέντευξή του για το περιοδικό The American Magazine. Και όταν, στην εποχή του, μιλούσε ο Έντισον, όλοι κάθονταν προσοχή!\nΣτα τέλη της δεκαετίας του 1920, λίγο πριν το θάνατό του, λέγεται ότι ο Τόμας Έντισον είχε μια συνάντηση με άλλους επιστήμονες σε ένα μυστικό εργαστήριο για να καταγράψει τις φωνές και την παρουσία των νεκρών. Χρησιμοποίησαν «ηχεία, γεννήτριες, και άλλες πειραματικές συσκευές», όπως ισχυρίστηκε το περιοδικό Modern Mechanix τον Οκτώβριο του 1933.\nΤο άρθρο του περιοδικού περιγράφει τη μηχανή Έντισον, στην οποία ένα «ένα μικρό μολύβι φωτός, που προήρθε από μια ισχυρή λάμπα, τρύπησε το σκοτάδι και χτύπησε μια δραστική επιφάνεια», η οποία θα μπορούσε να ανιχνεύσει και το μικρότερο σωματίδιο. Αυτά τα σωματίδια θα είναι η απόδειξη της μετά θάνατον ζωής. Δυστυχώς, μετά από πολλές ώρες παρατήρησης, δε συνέβη τίποτα. Γι’ αυτό το λόγο, αναφέρει το περιοδικό, κανείς δεν έχει ακούσει ποτέ τίποτα για το εν λόγω πείραμα.\nΤο συγκεκριμένο άρθρο θα μπορούσε να είναι κάποια τρομακτική φαντασίωση για το τεύχος του Οκτωβρίου (ελέω Χάλοουιν, της γιορτής στις ΗΠΑ η οποία γιορτάζεται την νύχτα της 31ης Οκτωβρίου). Αλλά, ενώ είναι ασαφές αν συνέβη κάτι τέτοιο, υπάρχουν πολλές αποδείξεις ότι ο Έντισον ενδιαφέρονταν να μιλήσει στους νεκρούς χρησιμοποιώντας την τεχνολογία. Το 1920, ο εφευρέτης συγκλόνισε το κοινό, όταν ανέφερε ότι «έχω δουλέψει για κάποιο χρονικό διάστημα, στην κατασκευή μιας συσκευής για να δω αν είναι δυνατόν προσωπικότητες που έχουν αφήσει αυτή τη γη να επικοινωνήσουν μαζί μας».\nΟ Έντισον, ο οποίος είναι γνωστό ότι είχε εκατοντάδες διπλώματα ευρεσιτεχνίας εφευρέσεων, πρόσθεσε ότι η νέα αυτή εφεύρεση δε θα λειτουργούσε με «απόκρυφα και μυστηριακά, μυστηριώδη ή περίεργα μέσα, που χρησιμοποιούνται από τα λεγόμενα ‘μέντιουμ’, αλλά με επιστημονικές μεθόδους. Ασχολούμαι με την κατασκευή μιας τέτοιας συσκευής τώρα, και ελπίζω να μπορέσω να την τελειώσω πριν περάσουν πάρα πολλοί μήνες».\nΗ ιδέα του Έντισον έγινε γνωστή ως «τηλέφωνο των πνευμάτων» και προκάλεσε θύελλα στα ΜΜΕ της εποχής. Για χρόνια, πολλοί ιστορικοί πίστευαν ότι η εφεύρεση είναι ένα αστείο ή μια φάρσα μιας και δεν υπάρχουν σχέδια ή πρωτότυπα μιας τέτοιας συσκευής. Αλλά, ενώ ο ίδιος δεν κατάφερε να έρθει σε επαφή με κάποιον νεκρό, υπάρχουν ενδείξεις ότι όντως πειραματίστηκε με την ιδέα. Το 2015, ο Γάλλος δημοσιογράφος Philippe Baudouin βρήκε μια σπάνια έκδοση του ημερολογίου του Έντισον σε ένα κατάστημα στη Γαλλία.\nΣτη συγκεκριμένη έκδοση, συμπεριλαμβάνεται ένα κεφάλαιο που δεν τυπώθηκε στην έκδοση του 1948 «Diary and Sundry Observations of Thomas Alva Edison». Το κεφάλαιο που λείπει ήταν αφιερωμένο στη θεωρία του για τον κόσμο των πνευμάτων και πώς θα μπορούσε να έρθει σε επαφή. Ο Baudouin δημοσίευσε την γαλλική έκδοση, με τίτλο Le Royaume de l’au-delà.\nΤο γεγονός ότι ένας αξιοσέβαστος επιστήμονας, που επηρέασε σε μεγάλο βαθμό τη σύγχρονη τεχνολογία, προσπάθησε να επικοινωνήσει με τα πνεύματα, μπορεί να φαίνεται απίθανο σήμερα. Αλλά όταν ο Έντισον μίλησε για την ιδέα του το 1920, οι πνευματιστές ήταν ισχυροί στις ΗΠΑ -ορισμένοι αποκαλούσαν τους εαυτούς τους ως «ενδιάμεσα τηλέφωνα» και υποστήριζαν ότι θα μπορούσαν να αξιοποιήσουν τα ηλεκτρικά σήματα στα συμβατικά τηλέφωνα ώστε να ερμηνεύσουν τα πνεύματα.\nΕικονογράφηση του «ear phonautograph» των Αλεξάντερ Γκράχαμ Μπελ και Clarence J Blake\nΣύμφωνα με Baudouin, ο Έντισον έγραψε σχέδια και θεωρίες για τις συσκευές αυτές, αν και είναι άγνωστο αν κατασκεύασε και δοκίμασε κάποια. Ποτέ δεν ανέφερε το όνομα της συσκευής. Την ανέφερε απλά ως «βαλβίδα» και ότι ήταν εξαιρετικά ευαίσθητη στις δονήσεις. Αργότερα εμφανίστηκαν σε διάφορα περιοδικά σκίτσα της συσκευής του Έντισον, αλλά ήταν μόνο υποθέσεις.\nΠηγές: atlas obscura, 3otiko, pronews.gr


Ανταρκτική | DionTours\n5419 Views 10 Views Today\nΑναχωρήσεις: Κάθε μέρα ΝΟΕ-ΜΑΡ\nΝότιος Πόλος, Ανταρκτική, 15 ημέρες\nΈνα καταπληκτικό πρόγραμμα για γνωριμία με την παγωμένη ήπειρο. Θερμοκρασίες ακραίες, που φτάνουν πολλούς βαθμούς Κελσίου κάτω από το μηδέν. Η ήπειρος των ατελείωτων πάγων και ο προορισμός που δύσκολα προσεγγίζει κανείς. Το πάχος των πάγων ξεπερνά τα τέσσερα χιλιόμετρα σε μερικά σημεία, φτάνοντας μέχρι τον εξωτερικό φλοιό της γης, ενώ η ηλικία των πάγων αριθμεί μόλις… μερικά εκατομμύρια χρόνια ζωής! Πλούσια θαλάσσια πανίδα, μαγικά ηλιοβασιλέματα, γαλάζια παγόβουνα και παγωμένος αέρας: Η Ανταρκτική είναι το μέρος που όσο δύσκολα κανείς πηγαίνει, τόσο δύσκολα ξεχνά. Το βασικότερο πλεονέκτημα είναι το ότι ταξιδεύουμε στις αρχές του Νότιου Φθινοπώρου, κάτι που θα μας επιτρέψει να έχουμε καταπληκτικά ηλιοβασιλέματα και όχι να έχουμε 24ωρη ημέρα όπως γίνεται τους θερινούς μήνες του Νότου (αντίστοιχους με τους χειμερινούς δικούς μας). Επίσης θα ταξιδέψουμε σε δίκλινες εξωτερικές καμπίνες με τουαλέτα/ντους. Θα δούμε απίστευτα τοπία από την άνεση και τη ζεστασιά του πλοίου μας, θα διασχίσουμε το φοβερό πέρασμα Ντρέικ και θα δούμε πιγκουΐνους και άλλα είδη, αντιπροσωπευτικά της ανταρκτικής πανίδας. Σπουδαίο πλεονέκτημα είναι επίσης οι εκδρομές και η πρόσβαση στις ακτές με ειδικές εξωλέμβιες, για να ζήσουμε καλύτερα την εμπειρία της Ανταρκτικής. Επίσης παρέχεται η δυνατότητα συμμετοχής σε μονόκλινο κατά τη διάρκεια της κρουαζιέρας.\nΤο μεγαλύτερο μέρος του ταξιδιού γίνεται πάνω σε σκάφος, με άλλους επιβάτες διαφόρων εθνικοτήτων. Τα ξενοδοχεία είναι καλά. Χαμηλές θερμοκρασίες κάτω από το μηδέν. Ξαφνικές αλλαγές του καιρού και αυξομειώσεις του πάγου, μπορούν να αλλάξουν το πρόγραμμα προσέγγισης των ακτών. Οι τόποι ελλιμενισμού και οι διανυκτερεύσεις καθορίζονται μόνο από τον καπετάνιο και μπορεί να αποκλίνουν από το δημοσιευμένο πρόγραμμα. Σύντομες πεζοπορίες στην ακτή. Αν και το σκάφος παρέχει πολλές ανέσεις, πρόκειται για μικρό πλοίο και όχι μεγάλο κρουαζιερόπλοιο, οπότε οι χώροι είναι ανάλογοι. Το ενδιαφέρον επικεντρώνεται κυρίως στην άγρια ζωή της Ανταρκτικής και στη μοναδική φύση. Θαλάσσιες διαδρομές σε ωραιότατα πολικά τοπία. Το Πέρασμα του Ντρέικ έχει πάντα άστατο καιρό και το πλοίο μπορεί να “κουνάει”. Μεγάλες αεροπορικές διαδρομές. Εξωπραγματικά παγωμένα τοπία. Εξειδικευμένες ξεναγήσεις.\nΠροτεινόμενο πρόγραμμα ταξιδιού\n4η – 11η HMEPA\nΤις επόμενες ημέρες θα πλεύσουμε μέσα από τη θάλασσα που χωρίζει την Ανταρκτική από τη Γη του Πυρός. Κατά την κρουαζιέρα θα ενημερωνόμαστε από το ειδικό επιστημονικό πλήρωμα του πλοίου για τις δραστηριότητές μας. Αφήνοντας τα στενά του καναλιού Beagle, θα πλεύσουμε μέσα από το πέρασμα Drake για να πλησιάσουμε το τμήμα της Ανταρκτικής ζώνης, σημείο όπου υπάρχουν πολλά θαλασσοπούλια όπως Άλμπατρος, Φουλμαρίες και Θαλασσοβάτες. Θα περάσουμε από τα νησιά Melchior, Brabant και Anvers, καθώς και το Στενό Schollaert. Στο νησί Danco και στο νησί Cuverville, ένα μικρό απότομο όγκο δίπλα στην ακτή της Ανταρκτικής, θα δούμε μια μεγάλη αποικία πιγκουΐνων και μεγάλα skua που ζευγαρώνουν. Επίσης, μπορούμε να δούμε τους πιγκουΐνους Chinstrap (Pygoscelis antarcticus) και πιθανότατα αρκετές καρκινοφάγες φώκιες. Οι μελέτες έχουν δείξει ότι το συγκεκριμένο είδος φώκιας, είναι πιθανότερα το θηλαστικό που αριθμεί τα περισσότερα άτομα μετά τον άνθρωπο σε όλο τον πλανήτη. Στον κόλπο Neko, θα έχουμε την ευκαιρία να βγούμε στη στεριά και να πατήσουμε την Ανταρκτική Ήπειρο μέσα σε ένα υπέροχο τοπίο παγετώνων και θα δούμε τα τεράστια γαλαζοπράσινα παγόβουνα που απλώνονται σε όλο το Νότιο Παγωμένο Ωκεανό. Εδώ θα κάνουμε και μια εξόρμηση με εξωλέμβιες για να απολαύσουμε την φυσική ωραιότητα της περιοχής. Επίσης, θα κάνουμε εξορμήσεις με εξωλέμβιες στα αναρίθμητα παγόβουνα και τα βαθιά φιορδ του Κόλπου Paradise, όπου θα παρατηρήσουμε μεγάλες φάλαινες. Αφού διασχίσουμε τον πορθμό Neumayer, θα ζητήσουμε άδεια για να επισκεφθούμε τον Βρετανικό επιστημονικό σταθμό Port Lockroy στο νησί Goudier. Κοντά στο σταθμό, θα βγούμε στη στεριά στο ακρωτήριο Jougla, για να δούμε μεγάλους πιγκουίνους. Πέρα από πιγκουίνους, θα δούμε και άλλα είδη πουλιών και είδη θαλάσσιας πανίδας μέσα στον θεαματικό παγωμένο πορθμό Lemaire και στα νησιά Pleneau και Petermann. Η περιοχή αυτή είναι γνωστή για τους πληθυσμούς φαλαινών που ζουν στα γύρω φιορδ. Κατά τη διάρκεια της αποστολής μας, θα επισκεφθούμε και έναν επιστημονικό σταθμό για να δούμε πως ζουν οι επιστήμονες και το υπόλοιπο προσωπικό μέσα σ’αυτόν τον απομονωμένο, κρύο και λευκό κόσμο. Πιθανότατα να επισκεφθούμε τον Ουκρανικό σταθμό Vernadsky, όπου θα νιώσουμε καλοδεχούμενοι από τους ανθρώπους που σπάνια βλέπουν επισκέπτες στα μέρη τους.\nΗ επιστροφή μας θα γίνει πάλι από τον πορθμό Neumayer και κοντά στα νησιά Melchior Islands, όπου τα υπέροχα παγωμένα τοπία θα μας συντροφεύουν καθημερινά και όπου έχουμε τις μεγαλύτερες πιθανότητες να δούμε τις μεγάλες φώκιες-λεοπαρδάλεις. Κατά τη διάρκεια της κρουαζιέρας, θα πραγματοποιούνται μικρές εξορμήσεις με φουσκωτά σκάφη σε περιοχές και θα υπάρχουν προαιρετικές πεζοπορίες για καλύτερη γνωριμία με τους μακρινούς και ανεξερεύνητους αυτούς τόπους.\nΜεταφορά στο αεροδρόμιο και πτήση για το Μπουένος Άιρες. Μεταφορά και τακτοποίηση στο ξενοδοχείο. Το βράδυ υπάρχει η δυνατότητα για προαιρετική έξοδο για ένα σόου με αυθεντικό αργεντίνικο ταγκό. Διανυκτέρευση.\n14η – 15η HMEPA\nΤιμή γκρουπ 2- 12 ατόμων (χωρίς αρχηγό) : από 7.290 €\nΤιμή γκρουπ 6 – 10 ατόμων (με αρχηγό) : από 9.190 €\nΔιαφορά μονόκλινου: 1.780 €\nΟι τιμές περιλαμβάνουν τους φόρους αεροδρομίων & επίναυλος καυσίμων από Αθήνα και Θεσσαλονίκη (περίπου 420 €)\nΞενοδοχείο 4* στην Ουσουάια\nΔίκλινες εξωτερικές καμπίνες με WC/ντους\nΠρωινό στην Ουσουάια\nΕκδρομές & εξορμήσεις κατά τη διάρκεια της κρουαζιέρας\nΦιλοδωρήματα, Προσωπικά έξοδα, ποτά, τηλέφωνα κλπ, Οτιδήποτε προαιρετικό, Φόροι αναχώρησης Αργεντινής πληρωτέοι επί τόπου, Έξτρα γεύματα, Μεταφορά από/προς το λιμάνι, Αρχηγός\n5422 Views 13 Views Today


Στους 100 οι νεκροί στο Μάτι – Newsbeast\nΤη μάχη για τη ζωή έχασε 73χρονος\nΣτις 23 Ιουλίου, ημέρα της φονικής πυρκαγιάς βρισκόταν στο Μάτι με τη σύζυγό του και τα εγγόνια του, μάλιστα έσωσε τον 12χρονο εγγονό του προστατεύοντάς τον με το σώμα του\nΚυριακη, 16 Δεκεμβριου 2018, 4:39\nΑΥΤΗ Η ΑΝΕΥ ΠΡΟΗΓΟΥΜΕΝΟΥ ΤΡΑΓΩΔΙΑ ΠΟΥ ΕΠΛΗΞΕ ΤΗΝ ΧΩΡΑ ΜΑΣ ΜΕ 100 ΝΕΚΡΟΥΣ ΠΟΥ ΠΡΟΕΚΥΨΕ ΑΠΟ ΕΓΚΛΗΜΑΤΙΚΕΣ ΕΝΕΡΓΕΙΕΣ Η ΠΑΡΑΛΕΙΨΕΙΣ ΤΩΝ ΣΗΜΕΡΙΝΩΝ ΚΥΒΕΡΝΩΝΤΩΝ ΘΑ ΓΙΝΕΙ Ο ΤΑΦΟΣ ΤΟΥΣ ΣΤΙΣ ΠΡΟΣΕΧΕΙΣ ΕΚΛΟΓΕΣ. ΓΙΑΤΙ ΣΤΗΝ ΠΥΡΚΑΙΑ ΣΤΗΝ ΚΙΝΕΤΤΑ ΠΟΥ ΠΡΟΗΓΗΘΗΚΕ ΤΗΣ ΠΥΡΚΑΙΑΣ ΣΤΟ ΜΑΤΙ ΔΕΝ ΕΙΧΑΜΕ ΟΥΤΕ 1 ΝΕΚΡΟ ? ΔΙΟΤΙ Ο ΕΚΕΙ ΔΗΜΑΡΧΟΣ ΕΔΡΑΣΕ ΟΠΩΣ ΠΡΕΠΕΙ ΚΑΙ ΑΠΟΜΑΚΡΥΝΕ ΤΟΥΣ ΚΑΤΟΙΚΟΥΣ ΑΜΕΣΑ ΚΑΙ ΔΕΝ ΕΠΕΤΡΕΨΕ ΣΕ ΚΑΝΕΝΑ ΝΑ ΠΡΟΣΕΓΓΙΣΕΙ ΤΗΝ ΙΔΙΑ ΜΕΡΑ ΤΗΝ ΚΙΝΕΤΤΑ. ΤΟΥΝΑΝΤΙΟΝ ΣΤΟ ΜΑΤΙ ΣΕΤΕΙΛΑΝ ΤΟΥΣ ΚΑΤΟΙΚΟΥΣ ΚΑΤΕΥΘΕΙΑΝ ΣΤΗΝ ΠΥΡΑ ΟΙ ΣΗΜΕΡΙΝΟΙ ΚΥΒΕΡΝΩΝΤΕΣ.\nΣαββατο, 15 Δεκεμβριου 2018, 19:06\nΜε την Καλιφόρνια πόσους βγάζουμε;\nΣαββατο, 15 Δεκεμβριου 2018, 22:39\nΡωτησε το αφεντικό σου τον Τραμπ, αριστερουλη επαναστάτη.\nΤήνος, αστηρ και δηλαδή,\nΠολύ καλά τα λέτε.!!!!\nΕν καιρό ειρήνης χάνονται ζωές.\nΚρίμα. Λίγη υπευθυνότητα και λίγη αυτογνωσία να χαμε.!!!\nΣαββατο, 15 Δεκεμβριου 2018, 17:37\nΈχω κλείσει για πορείες τους επόμενους 5 μήνες, για το Μάτι δεν μπορώ!\nΣαββατο, 15 Δεκεμβριου 2018, 17:36\nΠοιοί 100 ρε παιδιά; Δεν έλεγαν ότι βρήκαν και μέλη από 8 αγνώστους και τα είχαν σε τσουβάλια η κυβέρνηση των ανθρωπιστών; Πώς έγιναν οι ανοούμενοι 20-30 λιγότεροι ξαφνικά; Δεν υπολόγισαν κάτι παππούδια που έμειναν στα αζήτητα. Και η Δούρου κάνει και πλακίτσα...\nΗ δήλωση Βούτση (να χαίρεστε τον κανακάρη σας κε πρόεδρε!) “ότι έγινε έγινε, η ζωή συνεχίζεται και πάμε παρακάτω”\nΣαββατο, 15 Δεκεμβριου 2018, 17:35\nδείχνει τον αρρωστημένο τρόπο που σκέφτονται όλοι οι ΑΧΡΗΣΤΕΡΟΙ και όλα τα πασοκια του δημοσίου, που τους νοιάζει μόνο ο μισθός του δημοσίου να πέφτει. Και μια ερώτηση προς τους δικαστές: Τι γίνεται με την διερεύνηση των ευθυνών? Και εδώ κουκουλωμα και πάμε παρακάτω αλλά Βουτσης?\nΝΑ ΝΤΡΕΠΕΣΤΕ όλοι οι της "αναξαρτητης ελληνικής δικαιοσύνης" !\nΣαββατο, 15 Δεκεμβριου 2018, 17:34\nκάνουν οτι μπορούν για να θολώσουν το πλούσιο κυβερνητικό σου έργο Αλ6 μου...\n5 μηνες μετα απο αυτην την καταστροφη και τον θανατο 100 συνανθρωπων μας δεν εχει απαγγελθει καμια κατηγορια,ολοι οι ενοχοι κυκλοφορουν ελευθεροι κι απ'οτι ολα δειχνουν κι αυτη τη φορα η ελληνικη(;) δικαιοσυνη θα συγκαληψει τους πολιτικους υπευθηνους μιας ακομα τραγωδιας που βαφτηκε με το αιμα αθωων Ελληνων πολιτων. Για εναν ληστη κοσμηματοπωλειου κι εναν ανηλικο [...] μια χουφτα περιθωριακοι αριστεροι καινε για μερες την Αθηνα...\nΣαββατο, 15 Δεκεμβριου 2018, 16:01\nΘα αναλάβει ο Τσίπρας την πολιτική ευθύνη και γι' αυτιν και ολα καλά.\nΗ Δούρου η αγωνιστρια της Αριστερας φτιαχνει κουραμπιεδες (σιγά μην εχει πατήσει σε κουζίνα)\nΣαββατο, 15 Δεκεμβριου 2018, 19:59\nναι βρε οπως ανελαβε και ο Καραμανλης την πολιτική ευθύνη στην Ηλεια....οι ατσαλακωτοι δεξιοι ακομα κλαινε για οτι εγινε τοτε..... αλλα εφταιγε ο στρατηγος ανεμος και το καταπιατε...\nΣαββατο, 15 Δεκεμβριου 2018, 22:43\nΛες για τον Κωστάκη που δεν λεει κακή κουβέντα ο Τσίπρας? Αυτόν που μας χρεοκοπησε αλλά ο Αλ6ς δεν τον αναφέρει ποτέ?\nΓια πες να γελασουμε!\nΣαββατο, 15 Δεκεμβριου 2018, 15:52\nΔε ξέρω αν είναι τυχαίος ο αριθμός 100....Για μας που μενουμε πισω πρεπει αυτος ο αριθμος να ξυπνησει κατι παντως..Ειναι ενα μηνυμα που πρέπει να αποκωδικοποιησουμε.Αν είναι πάντως έτσι ή είδηση που πιστεύω πως έτσι είναι ,ότι με αυταπάρνηση ο άνθρωπος αυτός έσωσε το εγγόνι του,και με την ελπίδα και πιστη ότι υπάρχει παράδεισος ,τότε θα πέρασε όλες τις εξετάσεις η ψυχη αυτη για να εισέλθει σε αυτόν...Επισης δε με ενδιαφερουν τα σχολια σας και η κριτικη σας,η βρισιες σας κτλ διοτι δε θα μπω ξανα εδω να "τσεκαρω" likes η unlikes η σχόλια, είτε αυτά είναι θετικά είτε αρνητικά. Δε με απασχολουνε .Το μήνυμα αυτό ουσιαστικά αυτοκαταστρέφεται.Καλη τυχη και καλα ξυπνητουδια\nΣαββατο, 15 Δεκεμβριου 2018, 14:43\nΚαι η δουρου ασχολείται αν πιο πολύ αρέσουν οι κουραμπιέδες ή τα μελομακάρονα...και δεν ντρέπεται να βγαίνει κάν απο το σπίτι της...και να την βλέπουν άνθρωποι!\nΣαββατο, 15 Δεκεμβριου 2018, 16:17\nη Δούρου είναι της πυροσβεστικής;\nΣαββατο, 15 Δεκεμβριου 2018, 15:39\nΔΥΣΤΥΧΩΣ ΑΥΤΟΥΣ ΕΚΛΕΞΑΜΕ ΑΥΤΟΙ ΚΥΒΕΡΝΟΥΝ\nΣαββατο, 15 Δεκεμβριου 2018, 14:42\nΠαππούς...τα λεει όλα...Εσωσε το εγγονάκι του\nΣαββατο, 15 Δεκεμβριου 2018, 14:22\nΣ' αυτόν τον υπέροχο παππού!\nΣαββατο, 15 Δεκεμβριου 2018, 14:14\nΚρίμα για τον άνθρωπο, προσπάθησε τόσους μήνες, αλλά δυστυχώς δεν τα κατάφερε.\nΨινάκης και Δούρου περήφανοι στις θέσεις τους.\nΣαββατο, 15 Δεκεμβριου 2018, 16:37\nΚάποιοι σαν και εσένα ευθύνονται για τους εκατό νεκρούς.\nΨηφίζατε τόσα χρόνια τους βιαστές της Ελλάδας.\nΚαι θέλετε να τους ξαναφέρετε στην κυβέρνηση να συνεχίσουν το θαυμαστό έργο τους.\n40 χρόνια ψήφιζες καταπατήσεις, φράχτες, ολόκληρες αυθαίρετες πόλεις και οικισμούς, βίλες σε καμμένα η μη δάση, ανεξέλεγκτες χωματερές, μπαζωμένα ρέματα παράνομες ρευματοδοτήσεις και υδροδοτήσεις.\nΚαι τώρα ξύπνησες και βρήκες τους φταίχτες.\nΚοιτάξου στον καθρέφτη και θα δεις ποιος έβαλε τη φωτιά.\nΜαζέψου λοιπόν στο λαγούμι σου και κάνε ησυχία γιατί ένας ακόμη συμπολίτης μας\nέφυγε τόσο άδικα από τους φράχτες σου που του έκοψαν τη διαφυγή.\nΣαββατο, 15 Δεκεμβριου 2018, 19:56\nΕσύ δεν ήσουν που κατέβαινες σε εκείνες τις ηλίθιες πορείες για να μην γκρεμιστεί τίποτα;\nΕσύ δεν ήσουν μια ζωή αγανακτισμένος;\nΕσύ δεν ήσουν μια ζωή που έχτιζες αυθαίρετα και βίλες πάνω στον αιγιαλό και τα δάση;\nΕσύ δεν είσαι που ζεις πλουσιοπάροχα εις βάρος των Ελλήνων;\nΕσύ δεν είσαι που χαίρεσαι με τον πόνο των άλλων ανθρώπων;\nΕίσαι γνήσιος αριστερός\nΟύτε η περιφρόνησή μου δεν σου πρέπει.\nΤο μυαλό σου και μια λίρα. Και ξέρεις ποιες λίρες εννοώ: αυτές που μάζευες στην κατοχή, μαυραγορίτη.\nΑυτό είναι το ηθικό πλεονέκτημα της φασίζουσας αριστεράς.\nΓι' αυτό ΠΟΤΕ ΠΟΤΕ ΠΟΤΕ ΠΟΤΕ ΠΟΤΕ ΠΟΤΕ ΞΑΝΑ!\nΣαββατο, 15 Δεκεμβριου 2018, 19:24\nΣυμφωνω μαζι σου ρε μεγαλε,μπραβο. Ξεχνας ομως κατι ,πιο σοβαρο και μεγαλο.\nΟποιος προσπαθησε να σταματησει,να κατεδαφισει ολα αυτα τα αυθεραιτα που λες ,ποιον βρηκε απεναντι του ,κυριως; Το σλογκαν μη πειραζετε το κεραμιδι του φτωχου.\nΚαι το κυριοτερο ,ολα αυτα κτισθηκαν απο τους δυναμικους στις διαδηλωσεις οικοδομους-μικροεργολαβους,τους μπροσταρηδες της εργατικης ταξης και που τελικα στοιχιζαν περισσοτεα απο αν κατασκευαζοντουσαν νομιμα και φυσικα θα ηταν και στατικα πιο γερα.\nστρατόπεδο συγκεντρώσεως Χαλβάτσου\nΚυριακη, 16 Δεκεμβριου 2018, 3:50\nΔηλαδης τωρα δα: εντάξει το πιάσαμε το νόημα, όσοι δεν συμφωνούμε μαζί σου, μετά τις εκλογές θα μας κλείσεις στο στρατόπεδο και θα μας οδηγήσεις στα γκουλάγκ της εξόντωσης.\nΑυτή είναι η "δημοκρατία" και η "ανεκτικότητα" της αριστεράς.\nΟ φασισμός στο μεγαλείο του, δεν αντέχεις στον διάλογο και στην αντιπαράθεση, εκτός κι αν είσαι η μαδούρου.\nΚυριακη, 16 Δεκεμβριου 2018, 7:12\nΔιαβασες ,καταλαβες,σε ποιον απαντας ? Γιατι απο την απαντηση σου φαινεται πως αλλα διαβασες ,αλλα και αλλου απαντας.\nΣαββατο, 15 Δεκεμβριου 2018, 14:04\nΕύχομαι καλή ανάπαυση στον 73χρονο παπού που με θάρρος, αυταπάρνηση και αυτοθυσία προστάτευσε τον 12χρονο εγγονό του.\nΚρίνω ότι η αυτοθυσία αυτού του παπού πρέπει να προβληθεί δεόντως προκείμενου να αποτελέσει πρότυπο της οφειλόμενης αγάπης και αυτοθυσίας προς τους κατιόντες που είναι το μέλλον του Έθνους\nΣαββατο, 15 Δεκεμβριου 2018, 13:47\nΔάκρυα στα μάτια φέρνει αυτή η είδηση. Ο παππούς έσωσε τον εγγονό του και έδωσε μάχη για έξι μήνες. Δεν θα δακρύσουν μόνο οι συγγενείς του γι' αυτόν τον άνθρωπο. Έξι μήνες στην εντατική: κόλαση. Τώρα ήρθε η ώρα του παραδείσου.


Αποστολή στην Αλβανία… για άλλη μια φορά! - Ελληνική Ορνιθολογική Εταιρεία, προστασία για τα πουλιά και το περιβάλλον\nΟ πληθυσμός του Ασπροπάρη στην Αλβανία, όπως και στις υπόλοιπες Βαλκανικές χώρες, υπέστη σημαντική μείωση κατά τα τελευταία χρόνια. Κατά τη διάρκεια της τριήμερης αποστολής, η Ομάδα της Ορνιθολογικής έλεγξε επτά (7) γνωστές επικράτειες Ασπροπάρη, από τις οποίες επιβεβαιώθηκαν τέσσερις (4) ως ενεργές. Αυτό σημαίνει ότι, τουλάχιστον στο συγκεκριμένο τμήμα της χώρας, ο πληθυσμός του είδους παρέμεινε σταθερός από την προηγούμενη περίοδο.\nΒάσει της επικοινωνίας με τους τοπικούς κατοίκους, η χρήση δηλητηριασμένων δολωμάτων δεν είναι τόσο εκτενής όσο στην Ελλάδα και περιορίζεται σε ορισμένες μόνο περιοχές. Ωστόσο, οι ακριβείς απειλές για το είδος στην Αλβανία δεν είναι πλήρως γνωστές και απαιτείται περαιτέρω διερεύνηση, ώστε να εφαρμοστούν στην περιοχή τα κατάλληλα μέτρα διατήρησης.\nΕκτός από Ασπροπάρηδες, η Ομάδα παρατήρησε στη «Χώρα των Αετών» επίσης αρκετούς Χρυσαετούς, Γερακαετούς και Γερακίνες, καθώς και θεαματικές προμεταναστευτικές συγκεντρώσεις Κιρκινεζιών.\nΔείτε την ανακοίνωση και εδώ: https://lifeneophron.eu/gr/news-view/273.html


ΝΟΧ: Σαρώνουν τα μετάλλια στο “Hellas Open” τα κορίτσια της καλλιτεχνικής! - mirrorsports.gr\nΝΟΧ: Σαρώνουν τα μετάλλια στο “Hellas Open” τα κορίτσια της καλλιτεχνικής!\nΗμ. δημοσίευσης 20 Μαΐου 2022\nΔεν υπάρχουν σχόλια στο ΝΟΧ: Σαρώνουν τα μετάλλια στο “Hellas Open” τα κορίτσια της καλλιτεχνικής!\nΣε μεγάλο πρωταγωνιστή του διεθνούς μίτινγκ συλλόγων “Hellas Open” το οποίο φιλοξενείται στο κλειστό κολυμβητήριο του ΟΑΚΑ εξελίσσεται ο Ναυτικός Ομιλος Χανίων!\nΗ ομάδα καλλιτεχνικής κολύμβησης μετά το χρυσό μετάλλιο στο αγώνισμα του Highlight κατάφερε να κατακτήσει την 1η θέση και στο Κόμπο, αφήνοντας στη 2η και την 3η αντίστοιχα τους Νηρέα Χαλανδρίου και Καλλίπολις Ισπανίας.\nΣυγκεκριμένα, τα κορίτσια του ΝΟΧ συγκέντρωσαν βαθμολογία 77,5667 που τους χάρισε το χρυσό, δείχνοντας έτσι ξανά τις μεγάλες τους δυνατότητες. Μια διάκριση πολύ σημαντική που δικαιώνει τη σκληρή δουλειά που γίνεται στο τμήμα.\nΑναλυτικότερα, τα κορίτσια που αποτέλεσαν το χορευτικό είναι τα εξής: Μπλεμπλιδάκη, Μπόκου, Εικοσιπεντάκη Α., Εικοσιπεντάκη Μ., Κανατάκη, Κοκκινάκη, Μακρινάκη, Μηνά, Τσιφετάκη, Τζατζιμάκη (αναπληρωματικές οι Νίκου και Βλαχαντώνη).\nΠέραν της πρωτιάς στο Κόμπο, εξαιρετική ήταν ακόμη η παρουσία για την Γαρυφαλιάνα Νίκου στο Ελεύθερο Σόλο η οποία κατέκτησε το χάλκινο μετάλλιο, τερματίζοντας πίσω από τις Καραμέσιου (ΑΝΟΜ) και την Αμερικανίδα, Χοφστάινερ.\n← Βαρύ πένθος στις ομάδες του Ακρωτηρίου → Την πρώτη εβδομάδα του Ιουνίου οι νέοι πίνακες διαιτητών


Γένος: 13 Νοεμβρίου 1907, Lukow, Πολωνία\nΟ Mendel ήταν ένα από τα έξι παιδιά που απέκτησε μια θρησκευόμενη οικογένεια Εβραίων. Όταν έκλεισε τα 20, ο Mendel παντρεύτηκε και μετακόμισε με τη σύζυγο του στη γενέτειρά της, στο Wolomin, κοντά στη Βαρσοβία. Μία εβδομάδα μετά τη γέννηση του γιου των Rozenblit, Avraham, η γυναίκα του Mendel πέθανε. Ταραγμένος μετά το θάνατο της νεαρής γυναίκας του και έχοντας μείνει μόνος να φροντίζει ένα μωρό, ο Mendel παντρεύτηκε την κουνιάδα του, Perele.\n1933-39: Στο Wolomin ο Mendel λειτουργούσε μία αποθήκη ξυλείας. Το 1935 οι Rozenblits απέκτησαν μια κόρη, την Tovah. Όταν ο Avraham και η Tova έφτασαν σε ηλικία για να πάνε σχολείο, ξεκίνησαν να παρακολουθούν ένα εβραϊκό ημερήσιο σχολείο, όπου μελετούσαν θέματα γενικής παιδείας στα πολωνικά και εβραϊκά μαθήματα στα εβραϊκά. Ο Avraham ήταν 8 και η Tovah 4 όταν οι Γερμανοί εισέβαλαν στην Πολωνία την 1η Σεπτεμβρίου του 1939.\n1940-44: Το φθινόπωρο του 1940 η οικογένεια Rozenblit στάλθηκε στο γκέτο της Βαρσοβίας. Στη διάρκεια της εξέγερσης του γκέτο τον Απρίλιο του 1943, ο Mendel και η οικογένειά του κατόρθωσαν να αποδράσουν στα περίχωρα της Βαρσοβίας. Αποφάσισαν ότι αν κάποιος τους χανόταν στο χάος, θα συναντιόταν σε ένα προκαθορισμένο αγροτόσπιτο. Ξαφνικά, ο Avraham εξαφανίστηκε. Η Perele πήγε να τον βρει, και δεν εμφανίστηκε ποτέ ξανά. Ο Mendel βρήκε τελικά τον Avraham, ξυπόλητο, στο αγροτόσπιτο. Λίγο μετά, ο Mendel, ο Avraham και η Tovah συνελήφθησαν και απελάθηκαν στο Άουσβιτς.\nΣτο Άουσβιτς ο Mendel επιλέχθηκε για καταναγκαστικά έργα. Τα παιδιά του δολοφονήθηκαν με δηλητηριώδη αέρια. Το 1947 ο Mendel μετανάστευσε στις Ηνωμένες Πολιτείες, όπου ξεκίνησε μια νέα οικογένεια.\nΗ εξέγερση στο γκέτο της Βαρσοβίας


Αρμενιστής: Οι Άγιοι Κωνσταντίνος και Ελένη οι Ισαπόστολοι +21 Μαΐου\nΟι Άγιοι Κωνσταντίνος και Ελένη οι Ισαπόστολοι +21 Μαΐου\nκαι βάδισε εναντίον της Ιταλίας. Ο Μαξέντιος όμως του έστησε παγίδα, στην οποίαν έπεσε και τον κατέστρεψε. Υπεχώρησε όμως και ανασυνέταξε τις δυνάμεις του.\nΚάλεσαν, έπειτα χριστιανούς ιερείς και τους ρώτησε ποιος είναι ο Θεός, που του φανερώθηκε και φανερώνει το φανέν σημείο. Εκείνοι από αυτό έλαβαν αφορμή να τον\nπληροφορήσουν περί του χριστιανισμού. Έχοντας πλέον πεποίθηση ο Κωνσταντίνος, ότι με την δύναμη του Θεού των χριστιανών και του σημείου του σταυρού θα νικήσει,\nΈτσι, λοιπόν, κατασκεύασε η πρώτη χριστιανική Σημαία. Ο Κωνσταντίνος είχε μεγάλη τιμή να γίνει ο πρώτος χριστιανός βασιλεύς και βασιλικός προστάτης της χριστιανικής\nΚαλείται ο αιρεσιάρχης Άρειος να έλθει ενώπιο της Συνόδου και να εκθέσει τις ιδέες του. Πράγματι, προσήλθε με τους πολλούς φίλους και οπαδούς του. Ανέπτυξε τις ιδέες του\nπώς να υπηρέτη τον Θεό, να Τον λατρεύει και να προοδεύει στην αρετή και την αγιότητα. Έφτασε σε ύψη αρετής και αγιότητας. Καίτοι έγινε ο γιός της αυτοκράτορας\nκαι αυτή η πρώτη γυναίκα του κόσμου, εν τούτοις ήταν ταπεινή, ταπεινότατη και καλοκάγαθη. Γι’ αυτό την αξίωσε ο Θεός να κάνει και μεγάλα έργα.\nκαι κρύψει, για να μη τα ξέρουν οι πιστοί και τα προσκυνούν. Γι’ αυτό η Αγία Ελένη φθάνοντας στην άγια γη, με πολύ στράτευμα και στρατηγούς και άρχοντες,\nο Τίμιος Σταυρός. Γι’ αυτό χρησιμοποίησαν βία. Τον κατέβασαν σε ένα ξεροπήγαδο και τον άφησαν επτά μέρες νηστικό, χωρίς ψωμί και νερό. Την έβδομη όμως δεν άντεξε ο\nΕπιστρέφοντας η Αγία Ελένη, πέρασε και από την Κύπρο, έχοντας μαζί της τον Τίμιο Σταυρό. Ο Σταυρός όμως, χάθηκε από κοντά της και πήγε σε ένα βουνό,\nΤο 327 ο υιός της Μ. Κωνσταντίνος δέχθηκε την επιστροφή της Μητέρας του Ελένης με συγκινητικότατα δείγματα στοργής και ευλάβειας. Βγήκε εις προϋπάντηση της\nΕκμεταλλεύτηκε την αγάπη του γιού της και ίδρυσε τους μεγαλοπρεπείς Ναούς της Χριστιανοσύνης, μέσα στους οποίους προσκυνούν και λατρεύουν οι πιστοί τον Θεό μέχρι\nΚλικ εδώ. Εορτασμός Αγίου Κωνσταντίνου στο Κοντοχώρι των Φηρών της Σαντορίνης, Μάιος 2012


PalairosNews: Η Μεδεών Κατούνας νίκησε δύσκολα με 2-1 στο τοπικό ντέρμπυ τον Αετό\nΗ Μεδεών Κατούνας νίκησε δύσκολα με 2-1 στο τοπικό ντέρμπυ τον Αετό\nΜε ένα υπέροχο γκολ του Νεοφώτιστου με άπιαστο σουτ στο «γάμα» στο 90+2′ η Μεδεών Κατούνας πέτυχε μία σημαντική νίκη απέναντι σε έναν αξιόμαχο αντίπαλο όπως ήταν ο Αετός με 2-1.\nΌπως εξελίχθηκε το ματς το πιο δίκαιο αποτέλεσμα θα ήταν η ισοπαλία όμως η αποβολή του δραστήριου Κατσιγιάννη του Αετού στο 68΄ άλλαξε τις ισορροπίες και έγειρε την πλάστιγγα υπέρ της Μεδεώνος.\nΜε γκολ «ποίημα» του Νεοφώτιστου στις καθυστερήσεις του παιχνιδιού, η Κατούνα νίκησε με 2-1 σκορ τον Αετό και με αυτόν τον τρόπο έβαψε πράσινο το τοπικό ντέρμπι του Ξηρομέρου για το πρωτάθλημα της Β΄Κατηγορίας ΕΠΣΝΑ (3ος Όμιλος).\nΟ Αετός ήταν αυτός που δημιούργησε την πρώτη ευκαιρία στην αναμέτρηση με σουτ του Ρουσάι το οποίο κατέληξε ελάχιστα άουτ(6').\nΣτο 9' η Μεδεών απάντησε στην ευκαιρία του Αετού με επίσης σουτ του Γουρούνα ωστόσο ο τερματοφύλακας Κεραμύδας απέκρουσε εντυπωσιακά στέλνοντας την μπάλα κόρνερ... Από αυτή τη στημένη φάση προήλθε και το γκολ της γηπεδούχο ομάδας. Ο Τζαβίδης εκτέλεσε και ο Μαυρομμάτης Σ. με ωραία κεφαλιά κέρδισε κατακράτος τους αντίπαλους αμυντικούς μαζί με τον τερματοφύλακα και άνοιξε το σκορ(10').\nΟι φιλοξενούμενοι δεν πτοήθηκαν, προσπάθησαν, δημιούργησαν ευκαιρίες και ισοφάρισαν στο 38' με τον Κατσιγιάννη ο οποίος εκμεταλεύτηκε την λάθος έξοδο του Σίμου, ύστερα από πλάγιο που εκτέλεσε ο Ντέμος και από κοντά δεν δυσκολεύτηκε να κάνει το 1-1.\nΗ τελευταία καλή στιγμή του πρώτου ημιχρόνου άνηκε για την Μεδεών με τον Θεόδωρου να χάνει σπουδαία ευκαιρία να βάλει ξανά την ομάδα του σε θέση οδηγού αλλά το σουτ που επιχείρησε δεν βρήκε στόχο(40').\nΣτην επανάληψη ο Αετός μπήκε ξανά δυνατά και απείλησε με φάουλ του δραστήριου Κατσιγιάννη ωστόσο ο Σίμος μπλόκαρε την μπάλα(60').\nΣτο 63' η Κατούνα έμεινε με δέκα παίκτες λόγω αποβολής του Θεοδώρου με απευθείας κόκκινη κάρτα για σκληρό μαρκάρισμα.\nΑμέσως μετά ο Αετός έχασε φοβερή ευκαιρία όταν μετά από εκπληκτική ασιστ του βασίλη Ρουσάι, ο νεαρός Ντέμος βγήκε τεα-τετ με τον τερματοφύλακα και πλάσσαρε άουτ. Με δέκα παίκτες έμειναν και οι φιλοξενούμενοι μετά από δεύτερη κίτρινη κάρτα που αντίκρισε ο Κατσιγιάννης από τον ρέφερι της αναμέτρησης.\nΠέντε λεπτά πριν την ολοκλήρωση του εννενηκοστού λεπτού η Μεδεών άγγιξε το 2-1 αλλά ο Μούχας αστόχησε από πλεονεκτική θέση.\nΌλα έδειχναν ότι το παιχνίδι θα τελειώσει με ισοπαλία και ότι οι δύο ομάδες θα μοιραστούν τους βαθμούς. Για να εμφανιστεί όμως στο 90+2 ο Νεοφώτιστος από «μηχανής θεός» και με σουτ έξω από την περιοχή να στείλει την μπάλα στο παραθυράκι του Κεραμύδα και να γράψει το τελικό 2-1.\nΟ Αετός διαμαρτύρεται για την απόδοση του διαιτητή ο οποίος στις αρχές του Β΄ημιχρόνου δεν καταλόγισε πέναλτι σε ανατροπή του Βασίλη Ρουσάι και δεν απέβαλε τον τερματοφύλακα της Μεδεώνας.\nΜεδεών: Μαυρομμάτης Σ, Μαλακάσας, Νεοφώτιστος και Σαμαντάς\nΑετός: Γεωργούσης Δ, Ρουσάι Β, Κουτσογιάννος, Ντέμος Γ.\nΜεδεών: 1.Σίμος 2.Μούχας 3.Μαλακάσας 4.Ζωγάκης 5.Μαυρομμάτης Σ. 6.Σαμαντάς (Μπερίκος) 7.Γουρούνας (Τσιλιμαντός) 8.Νεοφώτιστος Σ. 9.Τζαβίδης 10.Θεοδώρου 11.Μπρακάη (Μπακαδήμας)\nΑετός: 1.Κεραμύδας 2.Γεωργούσης 3.Κουτρούμπας 4.Κουτσογιάννος 5.Παύλου 6.Ντέμος Ν.(Κελεπούρης, Βαλλιάνος) 7.Ρουσάη (Ζαρκαδούλας) 8.Τομαράς 9.Καραμπέκιος 10.Κατσιγιάννης 11.Ντέμος Γ.


Νόστιμο Τρίτη Σόγια Biryani Έλεγχα το τηλέφωνό μου για μηνύματα όταν έκανα… - Ιδέες για γεύματα & εύκολα γεύματα | mealtoo.com\nHome/Ιδέες για γεύματα/Νόστιμο Τρίτη Σόγια Biryani Έλεγχα το τηλέφωνό μου για μηνύματα όταν έκανα…\n❤Γευστική Τρίτη❤ Σόγια Biryani Έλεγχα το τηλέφωνό μου για μηνύματα όταν έπεσα πάνω σε μια φωτογραφία του Biryani! Ήθελα τόσο πολύ να το φάω από τη φωτογραφία! Λοιπόν, δεν μπορούσα να το κάνω, έτσι έφτιαξα τη δική μου εκδοχή του Soybean Biryani! Υλικά- * 2 φλιτζάνια ρύζι μπασμάτι (Μακρόκοκκο ρύζι). * Ψήγματα σόγιας. * Paneer – 100 γραμμάρια (κύβοι) * Κρεμμύδια – 2 μεσαίου μεγέθους, κομμένα σε λεπτές φέτες. * 2 ντομάτες κομμένες σε φέτες. * 50 γραμμάρια κάσιους. * Κόκκινο τσίλι σε σκόνη. * Κουρκουμάς σε σκόνη. * Garam Masala. * Αλάτι ανάλογα με τη γεύση. * Chaat masala. * Πάστα σκόρδου & τζίντζερ. Τρόπος- * Πλένουμε και μουλιάζουμε το ρύζι μπασμάτι για 15 λεπτά και μετά το βράζουμε σε χαμηλή φωτιά (καλυμμένο με καπάκι) με 1 κουταλάκι του γλυκού αλάτι. * Σβήστε τη φωτιά όταν εξατμιστεί τελείως το νερό. * Πλένουμε και βράζουμε τα ψήγματα σόγιας σε ξεχωριστό τηγάνι με μια πρέζα αλάτι μέσα για 5-7 λεπτά σε χαμηλή φωτιά. Μην καλύπτετε το καπάκι. * Σε ένα άλλο τηγάνι, προσθέστε τα κρεμμύδια κομμένα σε φέτες, τις ντομάτες, την πάστα τζίντζερ-σκόρδο, τα κάσιους, 1/4 κουταλάκι του γλυκού κόκκινο τσίλι σε σκόνη, πρέζα κουρκουμά, 1 κουταλάκι του γλυκού αλάτι και 1 κουταλάκι του γλυκού αλατισμένο βούτυρο. Ρίχνουμε αρκετό νερό για να μουλιάσουν και το αφήνουμε σε χαμηλή φωτιά για 15 λεπτά. * Μετά από 15 λεπτά πολτοποιήστε το μείγμα. * Τώρα προσθέστε τη βρασμένη σόγια και το garam masala στον πουρέ. Αφήστε το να ψηθεί για 5-7 λεπτά σε χαμηλή φωτιά! * Ελέγξτε για αλάτι και πικάντικο στο σάλτσα. Προσθέστε κι άλλο τσίλι αν σας αρέσει πικάντικο! * Λίγες σταγόνες λάιμ θα προσθέσουν μια καλή πικάντικη γεύση! * Σοτάρετε τα λαχανικά της επιλογής σας όπως κουνουπίδι, πατάτες, αρακά, καρότα για να τα προσθέσετε στον πουρέ! Έχω χρησιμοποιήσει μόνο ψήγματα σόγιας και κρεμμύδια! * Σε ένα μπολ σερβιρίσματος, προσθέστε μια στρώση ρύζι, μετά μια στρώση σάλτσα σόγιας και μετά πάλι ρύζι. Προσθέστε τέτοιες στρώσεις μέχρι να τελειώσει το ρύζι και η σάλτσα. * Γαρνίρουμε με φύλλα μέντας ή κόλιανδρου! * Σερβίρεται καλύτερα ζεστό με Raita ή απλό τυρόπηγμα! Για να απολαύσετε κάθε μπουκιά, να έχετε χαρούμενο μυαλό!


Κορονοϊός - Σαρηγιάννης: Ίσως φτάσουμε τα 2.000 κρούσματα στα μέσα Μαρτίου\nNewsIT / Ελλαδα / Σαρηγιαννης: Ισως φτασουμε τα 2.000 κρουσματα στα μεσα Μαρτιου\nΚορονοϊός – Σαρηγιάννης: Ίσως φτάσουμε τα 2.000 κρούσματα στα μέσα Μαρτίου\nΔράση… εδώ και τώρα για να μην ξεφύγει η κατάσταση ζητά ο Δημοσθένης Σαρηγιάννης, που δεν αποκλείει το ενδεχόμενο, στα μέσα Μαρτίου περίπου, θα κρούσματα να είναι 2.000 την ημέρα!\nΜε τα κρούσματα αυξημένα κατά πολύ τις τελευταίες εβδομάδες «λέω ότι θα πρέπει να δράσουμε τώρα», είπε ο καθηγητής Περιβαλλοντικής Μηχανικής στο ΑΠΘ. Ο Δημοσθένης Σαρηγιάννης πρότεινε, μιλώντας στον ΣΚΑΙ, αυστηρή εφαρμογή της τηλεργασίας στο 50% του ιδιωτικού τομέα.\nΜιλώντας για τις μεταλλάξεις του κορονοϊού, ο Δ. Σαρηγιάννης τόνισε ότι «δεν είμαστε στο σημείο όπου θα μπορούσε να λεχθεί πως αντιμετωπίζουμε την πανδημία από το μηδέν».\n«Υπάρχει ήδη ένα κομμάτι ανοσίας, φυσικής λόγω της νόσησης και τεχνητής λόγω του εμβολίου», είπε και υπογράμμισε πως το σημαντικό είναι ότι κανείς ασθενής με την μετάλλαξη δεν φαίνεται να νοσεί σοβαρά.\n«Έχουμε να κάνουμε με την διαχείριση του υγειονομικού κινδύνου» είπε συγκεκριμένα καταλήγοντας πως αυτός ακριβώς ο κίνδυνος, σε αυτή τη φάση, είναι μειωμένος.\n«Η αλήθεια είναι ότι ακόμα ο αριθμός των κρουσμάτων ανεβαίνει προβλέψιμα», είπε ο Δημοσθένης Σαρηγιάννη, συνυπολογίζοντας τον ρόλο που παίζει το γεγονός ότι στην χώρα έγιναν τις προηγούμενες μέρες κάποια ανοίγματα σε δραστηριότητες.\nΚατηγορίες Ελλάδα Ετικέτες ΚΟΡΟΝΟΪΟΣ,ΚΡΟΥΣΜΑΤΑ,ΣΑΡΗΓΙΑΝΝΗΣ


» Ερντογάν: Άγνωστος στην Αθήνα αλλά πλάι μας - Berlin – Athen\nΣτην πραγματικότητα η Συνθήκη της Λωζάννης ρυθμίζει όλα τα σύνορα της σημερινής Τουρκικής Δημοκρατίας υπό τον Κεμάλ Ατατούρκ και επικυρώνει την Συνθήκη των Σεβρών. Στην Λωζάννη, στις 24 Ιουλίου 1923, η Τουρκία παραιτήθηκε τελεσίδικα από κάθε δικαίωμα κυριαρχίας στις αχανείς Επαρχίες της ηττημένης Οθωμανικής Αυτοκρατορίας: Συρία, Μεσοποταμία, Χετζάζη, Παλαιστίνη, Αίγυπτος, Σουδάν, Δωδεκάνησα και Κύπρος. Την Συνθήκη με την Τουρκία δεν υπέγραψε μόνον η Ελλάδα αλλά συνυπέγραψαν επίσης η Μεγάλη Βρετανία, η Γαλλία, η Ιαπωνία, η Γιουγκοσλαβία και η Ρουμανία. Συνεπώς, με την δήλωσή του ο Ερντογάν δεν διεκδικεί απλώς τα ελληνικά νησιά του Αιγαίου αλλά τον ευρύτερο χώρο της Ανατολής, η οποία φλέγεται τώρα και τελεί υπό αναδασμόν.\nΜέσω του Ισλάμ και αυτού που η ίδια αποκαλεί «οθωμανική κληρονομιά», η Τουρκία υπό τον Ταγίπ Ερντογάν τα τελευταία 15 περίπου χρόνια θεωρεί χώρες της άμεσης επιρροής της όσα κράτη των Βαλκανίων, της Μέσης Ανατολής και της Βορείου Αφρικής προέκυψαν από την διάλυση της Οθωμανικής Αυτοκρατορίας.\nΔεν είναι τυχαίο ότι έχει εμπλακεί στον πόλεμο της Συρίας, εισέβαλε στο Βόρειο Ιράκ και εξοντώνει δια πυρός και σιδήρου τους Κούρδους στα τουρκικά, συριακά και ιρακινά εδάφη. Απλώς πιστεύει ότι ο Α΄ Παγκόσμιος Πόλεμος δεν έληξε ακόμη.\nΗ δημογραφία είναι ένα επί πλέον στρατηγικό προνόμιό της σε βάθος χρόνου. Οι Μουσουλμάνοι παρουσιάζουν τριπλάσιο δείκτη γεννήσεων σε σύγκριση με τους Χριστιανούς. Ταυτόχρονα ο πληθυσμός της Τουρκίας εγγίζει τα 75 εκατομμύρια και έχει μέσον όρον ηλικίας τα 29 έτη ενώ η Ευρωπαϊκή Ένωση έχει τα 40. Σήμερα ο τουρκικός πληθυσμός της Ανατολικής Θράκης και της Κωνσταντινούπολης υπολογίζεται ίσος με συνολικό άθροισμα του πληθυσμού που ζει σε έξι βαλκανικά κράτη: Ελλάδα, Βουλγαρία, Σκόπια, Αλβανία, Κοσσυφοπέδιο και Μαυροβούνιο.\nΣτα Βαλκάνια ασκεί στρατηγική βάθους, κατέλαβε ήδη ισχυρές θέσεις και προωθεί τον νεο-οθωμανισμό. Η αμερικανική CIA στην ιστοσελίδα της αναφέρει τον συνολικό πληθυσμό και την σύνθεσή του σε κάθε βαλκανική χώρα ως εξής:\nΑλβανία: πληθυσμός 3.100.00. Μουσουλμάνοι 75%, Ορθόδοξοι 20%, Καθολικοί 20%. Βουλγαρία: πληθυσμός 7.038.000. Μουσουλμάνοι 12,5% – οι Τούρκοι 8%. Βοσνία: πληθυσμός 3.880.000. 48% Μουσουλμάνοι, 37,1% Σέρβοι, 14,3% Κροάτες. Κοσσυφοπέδιο: πληθυσμός 1.836. 529. Μουσουλμάνοι Αλβανοί 92% και άλλοι 3% (Βόσνιοι, Τούρκοι, Ρομά κ.α) Μαυροβούνιο: πληθυσμός 657.394. Μουσουλμάνοι 17,7% (Αλβανοί 5%, Βόσνιοι 8%, Ρομά 4,7%) Οι Αλβανοί του Σαντζάκ-Μετόχεια αντιπροσωπεύονται στη Βουλή με αλβανικό κόμμα. Σερβία: πληθυσμός 7.310.555. Μουσουλμάνοι 3,2%, Σέρβοι 83%, άλλες μειονότητες 13,8%. Επίσημα αναφέρονται μόνον 57.000 Αλβανοί στο Πρέσεβο και στο σερβικό τμήμα του Σαντζάκ. Ωστόσο, οι „λίγοι“ Αλβανοί κυριαρχούν στο Πρέσεβο και συγκροτούν ανά δύο αλβανικά κόμματα σε Πρέσεβο και Σαντζάκ. Σκόπια: πληθυσμός 2.082.000. Μουσουλμάνοι 32% (Αλβανοί 25,3%, Τούρκοι 4% και Ρομά 2,7%)\nΤον Σεπτέμβριο 2010 εβδομήντα οθωμανολόγοι από 30 περίπου κράτη συγκρότησαν διεθνές επιστημονικό συμπόσιο στο Πανεπιστήμιο του Μπίλετσικ της Τουρκίας. Ο πρύτανής του δήλωσε: Όλοι οι οθωμανολόγοι συμμερίζονται την άποψη ότι οι δυτικοί ιστορικοί υπήρξαν μεροληπτικοί και παρερμήνευσαν την Οθωμανική Ιστορία. Αλλά οι μελέτες δείχνουν ότι αυτό δεν είναι αλήθεια. Φέρνοντας σε επαφή επιστήμονες από πολλές χώρες, κάνουμε τα πρώτα βήματα για να ξαναγραφεί η Οθωμανική Ιστορία.\nΟροθετημένο γεωγραφικά στο κέντρο του παζλ Βουλγαρίας, Σερβίας, Αλβανίας, Κοσσυφοπεδίου και Ελλάδος το μικρό, πολυεθνικό και ετοιμόρροπο κράτος των Σκοπίων είναι το κατάλληλο όργανο της νεο-οθωμανικής στα Βαλκάνια.\nΜε 20ετή σύμβαση παραχώρησης και επένδυση 120 εκατ. ευρώ, η κολοσσιαία τουρκική TAV Airports Holding εκσυγχρόνισε και εκμεταλλεύεται τα δύο μοναδικά αεροδρόμια „Μέγας Αλέξανδρος“ της πρωτεύουσας και „Απόστολος Παύλος“ της Αχρίδας. Επίσης, κατασκεύασε και εκμεταλλεύεται τον μοναδικό Εμπορευματικό Αερολιμένα στο Στιπ. Το αεροδρόμιο των Σκοπίων δύναται να εξυπηρετήσει τέσσερα εκατομμύρια επιβάτες ετησίως σε μια χώρα δύο εκατομμυρίων πάμπτωχων. Από τον Αύγουστο 2011 η τουρκική εταιρεία „Πήγασος“ πραγματοποιεί καθημερινές πτήσεις Σκόπια-Κωνσταντινούπολη και Σκόπια-Σμύρνη με φθηνό εισιτήριο 29,99 €.\nΤο αεροδρόμιο της Αχρίδας βρίσκεται στα σύνορα με την Αλβανία και το Κοσσυφοπέδιο. Ο Εμπορευματικός Αερολιμένας του Στιπ διακινεί το τουρκικό εμπόριο σε όλα τα Βαλκάνια. Τον Μάρτιο 2011 η τουρκική Τράπεζα Χάλκ εξαγόρασε την Εξαγωγική και Πιστωτική Τράπεζα των Σκοπίων και άνοιξε τουρκικά σχολεία. Μεγάλες εταιρείες της Τουρκίας αγόρασαν φθηνές εκτάσεις γύρω από την πρωτεύουσα όπου οικοδόμησαν τους υψηλότερους στα Βαλκάνια ουρανοξύστες.\nΌλα τα ανωτέρω -και όχι μόνον- έχει δημοσιεύσει έγκαιρα η Εταιρεία Μακεδονικών Σπουδών και βρίσκονται στην ιστοσελίδα της. Αλλά με Βαλκάνια και Μακεδονία θα ασχολείται τώρα κοτζαμάν Αθήνα; Η συνέχεια στο επόμενο.\n Αχμέτ Νταβούτογλου Το Στρατηγικό βάθος, εκδόσεις Ποιότητα, Αθήνα 2010, σελ. 200, 407.


Αντιπυρικές ζώνες και πολύτιμες συμβουλές πυροπροστασίας - Κρήτη - Νέα Κρήτη\nΤώρα διαβάζετε: Αντιπυρικές ζώνες και πολύτιμες συμβουλές πυροπροστασίας\nΑντιπυρικές ζώνες και πολύτιμες συμβουλές πυροπροστασίας\nΟι ζώνες αντιπυρικής προστασίας αποτελούν ένα μέτρο που από πολλούς επιστήμονες αμφισβητείται - Τα τελευταία χρόνια έχουν αρχίσει νέες συζητήσεις για θέματα δασοπροστασίας.\nΚάποτε οι ζώνες αντιπυρικής προστασίας θεωρούνταν ως κάτι δεδομένο για τις δασικές εκτάσεις και οι δασολόγοι ήταν κάθετοι ως προς την αναγκαιότητα αυτών.\nΩστόσο, σύμφωνα με όσα λέει στη “Νέα Κρήτη” ο οργανωτικός γραμματέας και προϊστάμενος της Διεύθυνσης Διαχείρισης Δασών στα Χανιά, Γιάννης Φωτάκης, τα τελευταία χρόνια οι ζώνες αντιπυρικής προστασίας αποτελούν ένα μέτρο που από πολλούς επιστήμονες αμφισβητείται, κυρίως λόγω του εύρους που θα πρέπει να έχουν για να μπορούν να προσφέρουν προστασία στο δάσος σε περίπτωση φωτιάς, το οποίο όμως εύρος δεν είναι εφικτό για παράδειγμα σε δασώδεις εκτάσεις όπως αυτές που έχουμε στα βουνά της Κρήτης.\nΌπως εξηγεί στη “Νέα Κρήτη” ο Γιάννης Φωτάκης, «είναι ένα αμφισβητούμενο μέτρο. Κάποτε ήταν σε μεγάλη προώθηση. Στη συνέχεια η επιστήμη διέγνωσε ότι πρέπει να είναι πολύ μεγάλου εύρους μία αντιπυρική λωρίδα. Δηλαδή το πλάτος της να είναι πάνω από 60 μέτρα. Αλλά αν αρχίσεις να χαρακώνεις ειδικά τα βουνά της Κρήτης, τηρώντας τα 60 μέτρα πλάτος, τότε όπως καταλαβαίνουμε δε θα μείνει και τίποτα. Τριάντα με 50 μέτρα είναι η βολή της κουκουνάρας του πεύκου. Και να για ποιον λόγο πρέπει να είναι στα 60 μέτρα τουλάχιστον το εύρος των αντιπυρικών λωρίδων. Και δεν υπάρχει και χρηματοδότηση. Αλλά ταυτόχρονα, σας λέω ότι αμφισβητείται πλέον και επιστημονικά η κρισιμότητα των αντιπυρικών ζωνών...».\nΚαι συνεχίζει λέγοντας πως «ένας δυνατός άνεμος, όπως αυτοί που χαρακτηρίζονται ως “στρατηγικοί καταστροφείς”, δε θα μπορεί να αναχαιτιστεί παρά την αντιπυρική ζώνη...».\nΚαι καταλήγει λέγοντας ότι έχει αρχίσει νέος κύκλος προβληματισμών και συζητήσεων σε κεντρικό επίπεδο, μετά τις καταστροφικές και θανατηφόρες πυρκαγιές της Αθήνας. «Εν μέσω αποκαϊδιών αυτή τη στιγμή στην Αθήνα, ανάμεσα στους επιστημονικούς φορείς έχει ανοίξει μια συζήτηση για τους τρόπους δασοπροστασίας. Και θα σας υπενθυμίσω ότι η παράταξη του ΣΥΡΙΖΑ είχε υιοθετήσει τον ενιαίο φορέα δασοπροστασίας. Και ενώ στη συνέχεια έγινε κυβέρνηση, δεν έχει υλοποιήσει αυτό το μέτρο. Οι κλάδοι των γεωτεχνικών και των δασικών πιέζουν για τον ενιαίο φορέα. Διότι οι πυροσβέστες δεν έχουν αυτή την εμπειρία, και ειδικά οι ανώτεροι αξιωματικοί τους, σε κατάσβεση δασικών πυρκαγιών. Οι νεότεροι ενδεχομένως μάθουν, αλλά από ’κει και πέρα κανείς το δάσος και τη συμπεριφορά του δεν την ξέρει όπως την ξέρει ένας δασικός, και αυτός είναι ένας λόγος που πρέπει να αξιοποιηθεί...».\nΣτο ερώτημά μας, τέλος, αν θεωρεί από την άλλη ότι λόγω των μνημονίων έχουμε αποδυναμώσει τον κρατικό μηχανισμό και στα θέματα της δασοπροστασίας, ο Γιάννης Φωτάκης απαντά: «Γενικά έχει υποβαθμιστεί ο δημόσιος τομέας. Θεωρείται υπεύθυνος για όλα δεινά της χώρας. Κάπου στη μέση βρίσκεται η αλήθεια - ας την ψάξουν...».\nΠολύτιμες συμβουλές πυροπροστασίας\nΣυμβουλές και οδηγίες προς του πολίτες για τα μέτρα πυροπροστασίας που οφείλουν να λαμβάνουν για την προστασίας της ζωής και των περιουσίων της, δίνει με ανακοίνωση του η Διεύθυνση Τεχνικών Υπηρεσιών και το Γραφείο Πολιτικής Προστασίας του Δήμου Ρεθύμνου:\n«Επειδή η περίοδος που διανύουμε γίνεται ολοένα και δυσκολότερη λόγω των πρωτόγνωρων καιρικών συνθηκών με υψηλές θερμοκρασίες και στα πλαίσια της ατομικής ευθύνης που ο καθένας μας έχει να προστατεύσει τον εαυτό του, την οικογένεια του, την ιδιοκτησία του και το περιβάλλον, παρακαλούνται όλοι οι κάτοικοι της εκάστοτε περιοχής να φροντίσουν για τα παρακάτω:\n- Απαγορεύεται να καίμε σκουπίδια ξερά χόρτα και κλαδιά και οποιαδήποτε άλλη χρήση φωτιάς κατά τους θερινούς μήνες.\n- Δεν ανάβουμε υπαίθριες φωτιές δεν μεταφέρουμε ψησταριές στα δάση η σε χώρους που υπάρχουν ξερά χόρτα.\n- Αποφεύγουμε τις υπαίθριες εργασίες που ενδέχεται να προκαλέσουν πυρκαγιά από χρήση τροχού, οξυγονοκολλήσεις ή άλλου εργαλείου που δημιουργεί σπινθήρες.\n- Δεν πετάμε ποτέ αναμμένα τσιγάρα όταν βρισκόμαστε σε υπαίθριους χώρους.\n- Δεν αφήνουμε σκουπίδια στο δάσος, σεβόμαστε τα απαγορευτικά πρόσβασης σε περιόδους υψηλού κινδύνου.\n- Δημιουργούμε αντιπυρική ζώνη γύρω από το σπίτι μας καθαρίζοντας τα ξερά χόρτα, τα ξερά φύλλα, κλαδιά κ.λπ. από τους κήπους μας και από τον περιβάλλοντα χώρο του.\n- Κλαδεύουμε τα δένδρα ώστε να μην ακουμπούν στο σπίτι δημιουργώντας μια απόσταση ασφαλείας τουλάχιστον (5) μέτρων.\n- Δεν τοποθετούμε πλαστικές υδρορροές η πλαστικούς οχετούς νερού στους τοίχους.\n- Προ φυλάσσουμε εξωτερικά τα παράθυρα και τις γυάλινες πόρτες τοποθετώντας παντζούρια από μη εύφλεκτα υλικά.\n- Καλύπτουμε τις καμινάδες και τους αγωγούς εξαερισμού με ειδικό μη εύφλεκτο σύρμα για να μην μπορούν να διεισδύσουν σπίθες στο κτίσμα.\n- Δεν αποθηκεύουμε εύφλεκτα υλικά στο σπίτι.\n- Αποφεύγουμε την τοποθέτηση ακαλύπτων δεξαμενών καυσίμου κοντά στο σπίτι.\n- Τοποθετούμε τα καυσόξυλα σε κλειστούς χώρους.\n- Προμηθευόμαστε πυροσβεστήρες και μεριμνούμε για την συντήρηση τους.\n- Σε κάθε περίπτωση που αντιληφθούμε καπνό ή φωτιά, καλούμε το (199) για την Πυροσβεστική είτε το (112) που είναι ο Ευρωπαϊκός Αριθμός Έκτακτης Ανάγκης.\nΕιδικότερα για την αποψίλωση και το κλάδεμα σε ιδιωτικούς χώρους, σύμφωνα και με το άρθρο 22 του Κανονισμού Καθαριότητας: «Οι κύριοι, νομείς ή κάτοχοι οικοπέδων, ιδιωτικών ακάλυπτων χώρων, μη κατοικημένων, εγκαταλελειμμένων ή ημιτελών κτισμάτων είναι υποχρεωμένοι με ευθύνη και δαπάνη τους :\n- Να φροντίζουν για την καθαριότητα, την αποψίλωση και απεντόμωση των χώρων αυτών, ακόμη και εάν τα απόβλητα προέρχονται από τρίτους, ώστε να αποφεύγεται κάθε κίνδυνος για τη δημόσια υγεία και ασφάλεια, καθώς και η αισθητική υποβάθμιση του τοπίου\n- Να φροντίζουν το κλάδεμα και την απομάκρυνση των κλαδοκάθαρων σε περίπτωση που εμποδίζεται η ορατότητα και η κυκλοφορία πεζών και οχημάτων.\nΜη συμμόρφωση στη διάταξη αυτή, επιφέρει πρόστιμο 300€.


Ο ευρωπαϊκός προϋπολογισμός και η κοινωνική ατζέντα πλαισιώνουν την ατζέντα της σοσιαλιστικής κυβέρνησης του Άντι Ρίνε\n«Για τη σοσιαλιστική φινλανδική κυβέρνηση, η κλιματική αλλαγή βρίσκεται στην κορυφή της ατζέντας για τους επόμενους 6 μήνες. Βασικά, όποια χώρα βρίσκεται στην προεδρία του Ευρωπαϊκού Συμβουλίου καθορίζει την ατζέντα όλων των συναντήσεων που έχουν υπουργοί και ηγέτες κρατών. Για τους Φινλανδούς, κορυφαία προτεραιότητα αποτελεί η επίτευξη των περιβαλλοντικών στόχων που έχουν τεθεί. Η Ευρωπαϊκή Ένωση έχει δεσμευτεί πως θα είναι ουδέτερη ως προς τον άνθρακα μέχρι το 2050. Βεβαίως κάποιοι ευρωβουλευτές, εδώ στο Στρασβούργο εκφράζουν σοβαρές επιφυλάξεις. Ο Φινλανδός πρωθυπουργός Άντι Ρίνε συζήτησε το ζήτημα μαζί τους και άκουσε τις απόψεις τους» όπως μετέδωσε ο απεσταλμένος του euronews, Τζακ Πάροκ.\nΟι υπόλοιποι στόχοι\nΟ δημοσιογράφος του ευρωπαϊκού καναλιού ανέφερε ακόμη πως «Οι Φινλανδοί θα προσπαθήσουν να προωθήσουν την περιβαλλοντική τους ατζέντα, δίνοντας προτεραιότητα στις διαπραγματεύσεις του προϋπολογισμού για την περίοδο 2021-2027. Έχουν όμως και άλλες προτεραιότητες. Θέλουν να διασφαλίσουν ότι η κοινωνική δικαιοσύνη θα βρίσκεται ψηλά στην ατζέντα των συναντήσεων υπουργών και πρωθυπουργών. Θέλουν ακόμη να προχωρήσουν υποθέσεις που αφορούν το κράτος δικαίου και να ολοκληρωθούν οι διαδικασίες εναντίον της Ουγγαρίας, της Ρουμανίας και της Πολωνίας. Αυτό αποτελεί σημαντικό στοίχημα και για άλλες σοσιαλιστικές κυβερνήσεις. Κατά τη διάρκεια της φινλανδικής προεδρίας θα ζήσουμε και το Brexit, εφόσον τελικά το Ηνωμένο Βασίλειο αποχωρήσει από την Ευρωπαϊκή Ένωση στις 31 Οκτωβρίου. Οπότε, οι Φινλανδοί θα χειριστούν αυτό το περίπλοκο ζήτημα και βεβαίως το ενδεχόμενο μια νέας παράτασης εφόσον το Λονδίνο ζητήσει κάτι τέτοιο» κατέληξε ο Τζακ Πάροκ.


Ιδέες για υπέροχα τατουάζ στην πλάτη | OZON Magazine\nΤα τατουάζ αποτελούν ένα κομμάτι της σύγχρονης κουλτούρας καθώς τα τελευταία χρόνια έχουν απενοχοποιηθεί και «χτυπηθεί» από πολύ κόσμο. Παράλληλα, δεν είναι λίγοι οι stars οι οποίοι έχουν γεμίσει το σώμα τους με υπέροχα σχέδια, όπως ο David Beckham και η Angelina Jolie δίνοντάς μας ιδέες για τα επόμενά μας.\nΔιάβασε ακόμη: Αν αναρωτιέσαι ποιο θα είναι το επόμενό σου tattoo, ο Diamantis STC είναι ο άνθρωπός σου\nΚι αν τις προηγούμενες δεκαετίες τα τατουάζ συνοδεύονταν από ταμπού, αυτό δεν ισχύει σήμερα. Περπατώντας στο δρόμο θα δεις στα σώματα ό,τι σχέδιο μπορείς να φανταστείς ή δεν έχεις σκεφτεί ποτέ. Από mandala και ιαπωνικά ιδεογράμματα μέχρι φλοράλ σχέδια και γεωμετρικές γραμμές. Δεν είναι λίγες οι φορές που σου έχουμε προτείνει ιδέες για το επόμενό σου τατουάζ.\nΔιάβασε ακόμη: Οι καλύτεροι tattoo artists για φλοράλ σχέδια!\nΑν βρίσκεσαι σε μια διαδικασία να κάνεις το επόμενό σου τατουάζ και δεν ξέρεις τι σχέδιο να κάνεις έχουμε μερικές προτάσεις. Ειδικότερα, αν θέλεις να «χτυπήσεις» τατουάζ στην πλάτη και πιο συγκεκριμένα κατά μήκος της σπονδυλικής στήλης.\nΔιάβασε ακόμη: Ο tattoo artist με τη μοναδική τεχνοτροπία που εντυπωσιάζει\nangelina joliedavid beckhamTattooτατουαζ\nΗ Ariana Grande κάνει λάθος tattoo το οποίο καταλήγει να σημαίνει «ψησταριά με κάρβουνα»\nΠρέπει να δεις αυτά τα υπέροχα tattoo που φωσφορίζουν στο σκοτάδι\nMicroblading: Ανακαλύψαμε το μέλλον των φρυδιών


Tuesday, 19 October 2021 10:26\nΗ συνήθης ένσταση των τελευταίων ημερών είναι πόση σημασία έχει αν θα κατέβει ο Γιώργος Παπανδρέου ως υποψήφιος του ΚΙΝΑΛ, ώστε τα ΜΜΕ καταναλώνουν τόσο χώρο και χρόνο, για να ασχοληθούν με τις δολιχοδρομίες του;\nMonday, 18 October 2021 10:11\nΌποιος δεν έχει ζήσει εκείνη την εποχή αδυνατεί να κατανοήσει πόσο σαρωτικό ήταν τότε το σύνθημα της «αλλαγής». Κυκλοφορούσε από στόμα σε στόμα και ο καθένας βέβαια -όπως συμβαίνει σε αυτές τις περιπτώσεις- έδινε σε αυτή τη λέξη ό,τι νόημα ήθελε. Γι' αυτό και η σαρωτική νίκη του ΠΑΣΟΚ, που ουσιαστικά ήταν νίκη του Ανδρέα Παπανδρέου, μιας ηγετικής προσωπικότητας παγκοσμίου αναγνωρισιμότητας. Εξαιρετικός οικονομολόγος της σχολής Σαμίρ Αμίν και Μπάραν-Σουήζι, που πρέσβευαν ότι η κύρια αντίθεση δεν ήταν μεταξύ εργατικής τάξης και κεφαλαίου, αλλά μεταξύ των μητροπολιτικών χωρών τού Δυτικού κόσμου και των κρατών του Τρίτου κόσμου. Σύμφωνα με αυτή τη θεωρία η ευημερία των μητροπολιτικών κρατών οφειλόταν στην εκμετάλλευση του Τρίτου κόσμου, μέσω διεφθαρμένων καθεστώτων. Έτσι, μοιραία ο Α. Παπανδρέου χαρακτηρίστηκε υποτιμητικά ως τριτοκοσμικός, ενώ θεωρητικά δεν ήταν.\nMonday, 18 October 2021 10:04\nΟ Κυριάκος εκλέχτηκε για να κάνει παιχνίδι στην οικονομία και στους θεσμούς. Εκεί ήταν η δύναμη του, εκεί ήταν επικεντρωμένες και οι λαϊκές προσδοκίες. Εκεί του την είχε στημένη και ο αριστερός ΣΥΡΙΖΑ, που θα του 'βγαζε την μάσκα του μεταρρυθμιστή για να φανεί από κάτω ο κρυμμένος ανάλγητος νεοφιλελεύθερος Μητσοτάκης. Στην εξωτερική και αμυντική πολιτική τι να 'κανε ο Κυριάκος; Κανένας δεν περίμενε ιδιαίτερα πράγματα.\nMonday, 18 October 2021 09:50\nΟ κύριος Χ εργάζεται εδώ και μια δεκαετία ως συμβασιούχος -με συνεχείς ανανεώσεις των συμβάσεων του- σε μια από τις πολλές δομές Υγείας που διαθέτουν οι οργανισμοί τοπικής αυτοδιοίκησης, για να φροντίζουν ανθρώπους ευάλωτων κοινωνικά και ασθενών οικονομικά κατηγοριών.\nΟ κύριος Χ ανήκει στην κατηγορία όσων δεν θέλουν να κάνουν το εμβόλιο και δεν κάνουν το εμβόλιο κατά του κορονοϊού, ενώ είναι υποχρεωμένοι.\nΓια την ακρίβεια ο κύριος Χ είναι ένας φανατικός αντιεμβολιαστής, ο οποίος προσφάτως ενημερώθηκε ότι πλέον μπαίνει σε αναστολή εργασίας και κόβεται ο μισθός του. Προκειμένου να το αποφύγει σκέφτηκε ένα σατανικό σχέδιο. Να εκβιάσει την υπηρεσία! Με ποιο τρόπο;\nΟι τελευταίοι κάτοικοι της πράσινης κοιλάδας “σφραγίζουν” τις εξελίξεις\nΘα ρίξει "λευκή πετσέτα" η κυβέρνηση στους χώρους εκπαίδευσης;


Γη της Ελιάς: Στέφανος και Μυρτάλη χωρίζουν ξανά – Η Αρετή δεν μπορεί να χωνέψει την εγκυμοσύνη της Μυρτάλης – ΘΡΑΚΙΚΗ ΑΓΟΡΑ\nΓη της Ελιάς: Στέφανος και Μυρτάλη χωρίζουν ξανά – Η Αρετή δεν μπορεί να χωνέψει την εγκυμοσύνη της Μυρτάλης\nΘΡΑΚΙΚΗ ΑΓΟΡΑ31 Ιανουαρίου, 2022 2:27 μμ\nΗ Αρετή αδυνατεί να χωνέψει την εγκυμοσύνη της κόρης της, ενώ ο Στέφανος και η Μυρτάλη χωρίζουν ξανά, στα επεισόδια αυτής της εβδομάδας, στη Γη της Ελιάς.\nΚυριακή 30/01: Ο Δημήτρης προσπαθεί να… ψαρέψει τον Ιάκωβο και να μάθει τις προθέσεις του απέναντι στην Αθηνά, αλλά εκείνος τον διώχνει κακήν κακώς από το σπίτι του. Οι καβγάδες ανάμεσα στον Λυκούργο και τη Μέλπω δεν λένε να κοπάσουν, ενώ η Ισμήνη μάταια προσπαθεί να κατευνάσει τα πνεύματα. Σε τεντωμένο σχοινί, όμως, βρίσκεται και η σχέση του Στέφανου με τη Μυρτάλη, καθώς εκείνη δεν μπορεί πλέον να διαχειριστεί την υπερπροστατευτικότητά του απέναντι στην Αρετή. Ο Φίλιππος και η Βασιλική προετοιμάζονται για την έλευση του μωρού, ενώ η Αννα προθυμοποιείται να γίνει νονά. Η Ιουλία δείχνει να έχει πάρει σοβαρά το νέο της πόστο στο ελαιοτριβείο και ο Κουράκος την καμαρώνει. Ο Θεοδόσης ετοιμάζεται να αγοράσει ένα υπερπολυτελές σπίτι στο όνομα της Μαργαρίτας, ενώ ταυτόχρονα κάνει κινήσεις για να στελεχώσει την ταβέρνα. Η Μαργαρίτα δυσκολεύεται να προσαρμοστεί σε όλες αυτές τις αλλαγές, όμως συγκινείται από τις πράξεις του. Ταυτόχρονα, ενημερώνει τον Κουράκο για την εξαφάνιση ενός αστέγου και τον παρακαλά να τη βοηθήσει με τον εντοπισμό του. Η Αθηνά και ο Ιάκωβος πηγαίνουν στο Σούνιο και η Μαρία δεν μπορεί να κρύψει τη χαρά της για τη γνωριμία.\nΔευτέρα 31/01: Ο Ιάκωβος περνά χρόνο στο σπίτι της Μαρίας, στο Σούνιο, και έρχεται όλο και πιο κοντά με την Αθηνά. Η Ισμήνη πείθει τον Λυκούργο να κάνουν το τραπέζι στον Κωνσταντίνο. Η Άννα χάνει όλα της τα κέρδη στον τζόγο και ο Πότης προσπαθεί να τη συνετίσει. Η Βασιλική και ο Φίλιππος, πιο ερωτευμένοι από ποτέ, ανυπομονούν για τη στιγμή που θα γεννηθεί το κοριτσάκι τους. Ο Μάνος αγνοεί την επιθυμία του πατέρα του και περνά ένα βράδυ στο σπίτι της Μαρίνας. Ο Ισίδωρος καλεί τον Γιώργη στο σπίτι του και τον ρωτά ευθέως τι ξέρει για την εξαφάνιση του θησαυρού. Ο Στάθης συναντά την Ιουλία στον δρόμο και τη ρωτά αν είναι πραγματικά ευτυχισμένη με τον Γιώργη. Η Μαργαρίτα με τον Θεοδόση και τον Αλέξη βρίσκουν τον άστεγο, που έψαχναν, νεκρό.\nΤρίτη 01/02: Ο αστυνόμος Κουράκος μετά τον καβγά στο καφενείο του Πότη κλείνει τον Αποστόλη και τον Ανέστη στο κρατητήριο και τους κρατά εκεί όλη τη νύχτα. Στο μεταξύ, ο Ιάκωβος και η Αθηνά περνούν όμορφες, χαλαρές στιγμές στο Σούνιο. Ο Ιάκωβος συνειδητοποιεί πλέον πως η έλξη που νιώθει για την Αθηνά είναι κάτι που δεν μπορεί να σταματήσει. Η Μαρία, η οποία έχει αντιληφθεί όσα συμβαίνουν, προσπαθεί να πείσει την Αθηνά να μη νιώθει ενοχές και να παραδοθεί στα συναισθήματά της. Η Μαργαρίτα είναι σοκαρισμένη από το άδοξο τέλος που είχε ο άστεγος που βρισκόταν υπό την προστασία της και δίνει κατάθεση στον αστυνόμο με την ελπίδα να συλληφθεί ο ένοχος. Πάντα δίπλα της, βρίσκεται ο Θεοδόσης και την παρηγορεί. Η σχέση του Στέφανου και της Μυρτάλης δοκιμάζεται σκληρά. Η Μυρτάλη αντιδρά έντονα για τις συνεχείς επισκέψεις του Στέφανου στη μητέρα του και το ζευγάρι καβγαδίζει για ακόμη μία φορά. Η Βασιλική εξακολουθεί να είναι πολύ λυπημένη που οι γονείς της της έκλεισαν την πόρτα και, όσο περνούν οι μέρες, βρίσκει τη στοργή που της λείπει στη Χάιδω. Σε μια βόλτα που κάνουν ο Φίλιππος και η Βασιλική συναντούν απρόσμενα την Αρετή.\nΤετάρτη 02/02: Η Αρετή επιτίθεται στη Βασιλική με οργή κι εκείνη την ακούει σοκαρισμένη, χωρίς να βγάλει λέξη. Όταν όμως η Αρετή θα σηκώσει το χέρι της να χτυπήσει την κόρη της, ο Φίλιππος θα αντιδράσει και θα δείξει ξεκάθαρα ότι είναι αποφασισμένος να προστατεύσει τη Βασιλική με κάθε τρόπο. Ο Ιάκωβος φεύγει εσπευσμένα από το Σούνιο, δείχνοντας στην Αθηνά ότι θέλει να κρατήσει απόσταση για λίγο, επειδή τρέφει έντονα συναισθήματα για εκείνη. Η Αθηνά, από την πλευρά της, πιστεύει ότι δεν πρέπει να εκδηλωθούν τα συναισθήματά τους, φοβούμενη ότι θα πυροδοτηθούν αντιδράσεις που δεν είναι σε θέση να αντιμετωπίσει. Η Χάιδω κάνει πρόταση στον Λυκούργο να συγκατοικήσουν κάποια στιγμή. Οι καβγάδες της Μυρτάλης με τον Στέφανο είναι καθημερινοί και το τέλος της σχέσης τους φαίνεται να πλησιάζει. Ο Θεοδόσης βάζει τη Μαργαρίτα να υπογράψει τα συμβόλαια του σπιτιού. Ο Στέφανος, το βράδυ, κοιμάται στο σπίτι της μητέρας του και το ποτήρι για τη Μυρτάλη ξεχειλίζει… Του ετοιμάζει βαλίτσα και τον διώχνει από το σπίτι.\nΠέμπτη 03/02: Ο Στέφανος επιστρέφει στο πατρικό του σπίτι και ανακοινώνει πως χώρισε με τη Μυρτάλη, αλλά αρνείται να εξηγήσει τους λόγους. Ο Στάθης θεωρεί πως αιτία είναι η εξάρτηση του γιου του από τη μητέρα του και προσπαθεί να του εξηγήσει ότι προσεγγίζει με λάθος τρόπο την κατάσταση. Ο Στέφανος, από την άλλη, τον κατηγορεί για όσα του συμβαίνουν. Η Μυρτάλη εξιστορεί τα γεγονότα στην Ιουλία και τον Ιάκωβο, με τον θείο της να τη δικαιολογεί. Η Μαργαρίτα ενημερώνεται για την αιτία θανάτου του αστέγου και ευχαριστεί τον Κουράκο που διαλεύκανε την υπόθεση. Η Αθηνά ετοιμάζεται να επιστρέψει στη Μάνη. Ο Γιώργης Κουράκος κάνει μια πρώτη συζήτηση με την Ιουλία για το αν εκείνη θέλει παιδιά ή όχι. Ο Ισίδωρος ξεκαθαρίζει στον Μάνο πως, από τη στιγμή που δεν μένει πια στο σπίτι τους, θα συγκατοικήσει με την Αντιγόνη. Τα εγκαίνια της εταιρίας καλλυντικών είναι το γεγονός που κουβεντιάζει όλο το χωριό. Όλοι δίνουν το «παρών» και εύχονται καλές δουλειές. Η ηχηρή απουσία του Ισίδωρου συζητιέται έντονα, κανείς όμως δεν γνωρίζει τον λόγο. Κι ενώ η εγκυμοσύνη της Βασιλικής κυλάει ομαλά, μια ξαφνική αδιαθεσία την οδηγεί στο νοσοκομείο.\nΝΕΟΤΕΡΑΟΣΕΚΑ: Ηρόδικος Κομοτηνής – Καβάλα 59-41\nΠΑΛΑΙΟΤΕΡΑ Σασμός: Ο Μαθιός αποκαλύπτει στο Νικηφόρο ότι είναι ερωτευμένος με τη μητέρα του\nΟ Ότο Ρεχάγκελ επίτιμος διδάκτορας του ΤΕΦΑΑ της Σχολής Επιστήμης Φυσικής Αγωγής και Αθλητισμού του ΔΠΘ


Δύσκολοι καιροί... | ΠΟΛΙΤΙΚΗ | antinews.gr\nΤο Ευρωπαϊκό Συμβούλιο ολοκληρώθηκε. Μέσα σε καταστάσεις πανδημίας. Με ό,τι αυτό συνεπάγεται για την ψυχολογία των συμμετεχόντων και τα συμπεράσματά του. Που επιτείνουν τον προβληματισμό μας. Και είναι μια πρόσθετη απόδειξη πως τα πράγματα είναι δύσκολα. Και η προοπτική διόλου ενθαρρυντική.\nΌχι ότι θα περίμενε κανείς σοβαρός αναλυτής κάτι διαφορετικό. Ή ότι το Συμβούλιο θα ανέτρεπε τους συσχετισμούς. Κάθε άλλο. Το Συμβούλιο και τα συμπεράσματά του, είναι το ‘κερασάκι στην τούρτα’. Δε ‘φωτογραφίζουν τη σκηνή’. Επιβεβαιώνουν τις ισορροπίες και τις προτεραιότητες. Που, βέβαια, δε διαμορφώθηκαν από τη μια στιγμή στην άλλη.\nΚορυφαία σχετική επιβεβαίωση αποτελεί ότι η Τουρκία είναι πολύ σημαντική για την Ευρώπη. Και ευρύτερα τη Δύση. Δεν είναι μόνο η γεωπολιτική της θέση στο μαλακό υπογάστριο της Τουρκίας, και οι ‘τσαχπινιές’ απιστίας, που κάνει, λοξοκοιτάζοντας στον Πρόεδρο Πούτιν. Ούτε και αποκλειστικά ο ρόλος της και η θέση της, για τους ‘δρόμους του πετρελαίου και της ενέργειας’. Τα τελευταία χρόνια, έχει πείσει την Ευρώπη, ότι αποτελεί το ανάχωμα για τη ‘μεταναστευτική πλημμυρίδα’. Τα 3, 6 εκατομμύρια Σύρων προσφύγων που εγκαταβιούν στην επικράτειά της και οι ‘ποταμοί’ Αφγανών, Πακιστανών και όλων των Ασιατών, που αναζητούν τον επίγειο παράδεισο στις πλούσιες χώρες της Βόρειας Ευρώπης, είναι μια διαρκής υπόμνηση του ρόλου της, για την ‘ασφάλεια΄ των Ευρωπαϊκών Κοινωνιών. Η εμπειρία ως προς αυτό, του καλοκαιριού του 2015, ήταν καταστροφική. Τόσο για τις Δυτικές Κυβερνήσεις, που γνώρισαν την κατακραυγή των πολιτών τους, για τη ροή του 1,5 και πλέον εκατομμυρίων παράνομων μεταναστών, καθώς και προσφύγων, που τις κατέκλυσαν, μέσα από την οδό ιδίως των Δυτικών Βαλκανίων, όσο και για τη χώρα μας, που έχει το φθοροποιό καθήκον να μην επιτρέψει την επανάληψή τους. Χωρίς να υπάρχει μάλιστα και η αντίστοιχη αναγνώριση. Γιατί η Τουρκία, τόσο μέσω του Ερντογάν, όσο και του Τσαβούσογλου, έχουν πείσει, ότι αυτοί συγκρατούν τις ‘ορδές΄ των αλλογενών. Τα ‘λύτρα’ που από το 2016, τους καταβάλουμε, είναι απόδειξη για την πειστικότητα της απειλής τους. Που κανένα Ευρωπαϊκό Συμβούλιο, επί του παρόντος, τουλάχιστον, δε θέλει να διακινδυνεύσει.\nΤα συμπεράσματα δημιουργούν και ένα πολύ κακό προηγούμενο. Σύμφωνα με αυτό δεν αρκεί η συστηματική παραβίαση του Διεθνούς Δικαίου, η προσβολή των κυριαρχικών δικαιωμάτων κρατών μελών και η απειλή πολέμου, για την επιβολή κυρώσεων, αλλά χρειάζεται να προηγηθεί ένα στάδιο ‘προειδοποιήσεων’. Τίποτα και κανείς δεν αποκλείει στο μέλλον τα στάδια αυτά να είναι περισσότερα του ενός. Με ό,τι αυτό βέβαια συνεπάγεται για την πειστικότητα και την αποτελεσματικότητα του μηχανισμού των κυρώσεων. Δημιουργείται επίσης η ψευδεπίγραφη εντύπωση ότι η Τουρκία ‘συναίνεσε για διάλογο’. Ωσάν να μην είναι αυτονόητη υποχρέωση μιας χώρας, που κατά τα άλλα ισχυρίζεται ότι σέβεται το Διεθνές Δίκαιο. Την ίδια ωστόσο στιγμή δε διευκρινίζεται εάν, ενόσω υπάρχει αναμονή για την έναρξη και το περιεχόμενο αυτού του διαλόγου, η Ελλάδα και η Κύπρος θα μπορούν να ασκούν τα κυριαρχικά τους δικαιώματα στο Αιγαίο και τη Νότιο Ανατολική Μεσόγειο. Ιδίως σε σχέση με την απρόσκοπτη εξέλιξη των διαδικασιών αδειοδότησης και τη συνέχιση των εργασιών των δικαιούχων για υποθαλάσσιες έρευνες και γεωτρήσεις. Η απάντηση, μάλλον προκαλεί κόμπο.\nΑνησυχητική εξέλιξη αποτελεί η αναφορά σε πολυμερή διάσκεψη για την Ανατολική Μεσόγειο και η μνεία ότι στο πλαίσιό της θα συζητηθούν τα θέματα καθορισμού των θαλασσίων ζωνών. Θα είναι μια προοπτική καταστροφική, που θα εξυπηρετεί τον σκληρό πυρήνα των Τουρκικών διεκδικήσεων. Να συζητηθούν δηλαδή και να αποφασιστούν τα θέματα των θαλασσίων ζωνών, όχι με βάση το Δίκαιο της Θάλασσας και τη μέθοδο της μέσης γραμμής, που πρέπει να είναι η πάγια θέση μας, αλλά με πολιτικούς όρους και κριτήρια.\nΧρειάζεται εγρήγορση και προετοιμασία. Στην παρούσα φάση, εύλογος είναι ο προβληματισμός για την επάρκειά τους.\nΟ Λούμπεν06/10/2020 01:04:53\nΕντύπωση προκαλεί στο άρθρο ο βαθμός ταύτισης των συμφερόντων ΕΕ και της χώρας μας.\nΑν υποθέσουμε ότι δεν ασκούμε εξωτερική πολιτική μέσω... Βρυξελλών, αποκτούμε περιθώρια για αντιμετώπιση των τουρκικών διεκδικήσεων. Με τις Βρυξέλλες μπορούμε να επεκτείνουμε την συνεργασία στον τομέα της αντιμετώπισης των λαθρομεταναστευτικών ροών, διότι ένα είναι σίγουρο. Ο μόνος δρόμος να εξισορροπηθεί η τουρκική πρωτοβουλία κινήσεων απέναντι στην ΕΕ βρίσκεται στην μείωση του αριθμού όσων καταφθάνουν στα ελληνικά νησιά.


Σάλος:Δασκάλα διατηρούσε ερωτική σχέση με μαθήτρια και μαθητή της! - XIROMERO PRESS - XIROMEROPRESS.GR\nΑρχική ΕΠΙΚΑΙΡΌΤΗΤΑ-ΔΙΑΦΟΡΑ Σάλος:Δασκάλα διατηρούσε ερωτική σχέση με μαθήτρια και μαθητή της!\nΣυγκεκριμένα η βαρύνεται με 153 κατηγορίες για σεξουαλική κακοποίηση παιδιών, 13 για σεξουαλική επίθεση, 33 κατηγορίες για παράνομη επαφή με ανήλικους, 20 για την αποστολή άσεμνου υλικού σε παιδί, καθώς και χορήγηση αλκόολ σε ανήλικους.\nΣύμφωνα με πληροφορίες μάλιστα περιέρχονταν σε ερωτικές περιπτύξεις σε ένα πάρκο της περιοχής που ζούσαν. Το 2015 ξεκίνησε τη σχέση με το άλλο παιδί, αγόρι αυτή την φορά, η οποία συνεχίστηκε μέχρι πρόσφατα..newsit.com.cy\nΠροηγούμενο άρθροΚασαμπαλής: “Να μπούμε ξανά στο δρόμο των επιτυχιών”\nΕπόμενο άρθροΤαξίδι στο χθες:Η «πριγκιπική» πλατεία Πάργης στα Ιωάννινα !


Quantumnaut: Ιανουαρίου 2016\nΑναρτήθηκε από Dr.N.S.G στις Ιανουαρίου 28, 2016 Δεν υπάρχουν σχόλια:\nΑναρτήθηκε από Dr.N.S.G στις Ιανουαρίου 27, 2016 Δεν υπάρχουν σχόλια:\n20 Πράγματα που θα αλλάξουν άμεσα την ζωή σου!\n1. Είστε το πιο σημαντικό πρόσωπο στη ζωή σας! Μην περιμένετε της αλλαγές από άλλου, γίνεται ρεαλιστές δημιουργήστε ένα θαύμα, δημιουργήστε μια αλλαγή!\n2. Να είσαι γενναιόδωρος με τους ειλικρινείς επαίνους σου σε κάθε σωστή ευκαιρία, όλοι έχουμε ανάγκη από μια καλή κουβέντα!\n3. Να δείχνεις πραγματικό και ειλικρινή ενδιαφέρον, όλοι έχουμε ανάγκη να μας δώσει κάποιος πραγματική σημασία.\n4. Επαναλάβετε ό, τι έχει ειπωθεί από τον συνομιλητή σας, αν είναι ανάγκη για να του δείξετε ότι τον κατανοητέ. Θα δείτε άμεσα πόσο αποτελεσματικό είναι!\n5. Να Ακτινοβολείτε από ενθουσιασμό και όρεξη για ζωή, να θυμάστε πως αυτό σας κάνει πολύ λαμπερούς ανθρώπους.\n6. Να είστε ευσυνείδητοι και όχι αλαζόνες!\n7. Μιλήστε σε εικόνες! Η φαντασία είναι ένα από το μεγαλύτερά κλειδιά στο Συναισθηματικό κόσμο.\n8. Χαμογελά περισσότερο από τους άλλους και να είσαι πραγματικά φιλικός!\n9. Δείξε συμπόνια και κατανόηση!\n10. Μιλά για πράγματα που ενδιαφέρουν τον απέναντι σας, έτσι μόνο του δίνεις την ευκαιρία να εκφραστεί πραγματικά!\n11. Μην επικρίνεις και μην καταδικάζεις πότε κάποιον δημοσίως, βρες την κατάλληλη στιγμή όταν θα είστε μονοί σας!\n12. Αρχίστε πάντα με κάτι θετικό!\n13. Παραδέξου πάντα τα λάθη σου, σε σέβονται περισσότερο έτσι όταν είσαι ταπεινός!\n14. Αποφύγετε τη λέξη "αλλά" !!\n15. Αποφύγετε δυσάρεστες καταστάσεις και μην είστε ανταγωνιστικός να είστε συναγωνιστικός!\n16. Η εμπιστοσύνη θέλει δέσμευση και αυτο-ευθύνη!\n17. Σχεδίασε το οτιδήποτε από το τέλος προς την αρχή! Και δες την στάσης σου και το αποτέλεσμα σου!!\n18. Τα πάντα είναι προαιρετικά! ΔΕΝ ΥΠΑΡΧΕΙ ΠΡΕΠΕΙ!\n19. Να είσαι ένας θετικός ανθρωπος, οι θετικοί άνθρωποι πάντα τα καταφέρνουν!\n20. Μάθε να αγαπάς!!\nΑναρτήθηκε από Dr.N.S.G στις Ιανουαρίου 26, 2016 Δεν υπάρχουν σχόλια:\nΕτικέτες #parallelquantum, Philosophy\nVirtual Νερό: Ενεργοποιήστε με τη δύναμή του\nΝερό, φωτογραφία: Νατάσσα Δαμαλά\nΣύγχρονο feng shui με το στοιχείο του νερού\nΤο νερό καθαίρει, τροφοδοτεί, ευλογεί. Για το feng shui, που στην κυριολεξία σημαίνει αέρας + νερό, είναι το στοιχείο που φέρει αφθονία, πλούτο και υγεία και οι δάσκαλοί του υποστηρίζουν πως ακόμα και μια μικρή ποσότητα, στη σωστή θέση, μπορεί να κάνει μεγάλη διαφορά στην τύχη ενός ανθρώπου. Η θέση του είναι παραδοσιακά στον Βορρά, συνδέεται αρμονικά με το στοιχείο του ξύλου, εμπλουτίζεται από το μέταλλο και πάντα πρέπει να είναι σε ισορροπία. Ούτε στατικό και βρώμικο, ούτε να υπερχειλίζει.\nΆριστο στην αριστερή πλευρά της κύριας εισόδου του σπιτιού, ευνοεί και ενισχύει στο εσωτερικό του τις πλευρές που σχετίζονται με το εισόδημα, την μόρφωση, την μεταβολή της τύχης. Σχεδόν κάθε θρησκεία το τοποθετεί στην βάση της ιερών της τελετών και μυστηρίων. Για τον Χριστιανισμό, είναι το πρώτο ιερό βάπτισμα, ο αγιασμός, το σύμβολο της αφθονίας, του πολλαπλασιασμού και της προσφοράς όπως στην ευαγγελική ιστορία του πολλαπλασιασμού των ιχθύων.\nΓια τους μυστικιστές που το συμβολίζουν με ένα ανάστροφο τρίγωνο που υπογραμμίζεται στη βάση του από μια ευθεία γραμμή είναι το αρχετυπικό στοιχείο, ασταθές και ρευστό στη φύση του που μεταφέρει ενέργεια, διώχνει τα βρώμικα στοιχεία, μεταφέρει ηλεκτρομαγνητισμό.\nΤο νερό είναι “Χεντραλισπάνα” για τον Γκουρτζίεφ, «το αίμα του πλανήτη». Είναι το ρευστό που χρησιμεύει στη διατροφή και στην ανανέωση του πλανητικού σώματος της γης. Απ’ όπου και αν περνάει, ζωοποιεί και αναγεννά το χώρο με τις δυνάμεις της κάθαρσης, της ροής, της αρμονικής των ήχων του.\nΕισάγετε το στοιχείο του νερού στο χώρο με σύγχρονο τρόπο\nTα τελευταία χρόνια o πιο διαδεδομένος και προσιτός τρόπος για να εισάγει κάποιος τη δύναμη του υδάτινου στοιχείου σπίτι του είναι τα συντριβάνια – μινιατούρες, μια εκδοχή «ζεν συντριβανιού – τσέπης» που λειτουργεί, αν εξαιρέσεις ότι τα περισσότερα από αυτά είναι κάπως ασύμβατα αισθητικά με τον δυτικό τρόπο ζωής, ίσως και λίγο κουραστικά. Το feng shui δεν πρέπει να ξενίζει, δεν μπορεί να είναι παράταιρο στοιχείο αλλά πρέπει να ενσωματώνεται φυσιολογικά με τη ζωή, τις αντιλήψεις, την καλαισθησία αυτού που το χρησιμοποιεί.\nΜια άλλη λύση είναι η αγορά ενός ενυδρείου: το νερό συμβολίζει τα χρήματα και το ψάρι την πρόοδο, συνεπώς ο συνδυασμός των δύο είναι ισοδύναμο της ευημερίας. Για καλύτερα αποτελέσματα, το ενυδρείο πρέπει να είναι αρκετά μεγάλο ώστε να μπορεί να χωρά άνετα εννέα ψάρια: 8 χρυσόψαρα και ένα μαύρο ψάρι. Τα πρώτα συμβολίζουν την ευημερία ενώ το μαύρο ψάρι αντιπροσωπεύει την προστασία.\nΑν και το τρεχούμενο νερό είναι ο καλύτερος ενεργοποιητής ενός χώρου, ο νους, στην εφαρμογή των κανόνων του feng shui, πρέπει να γίνει ευκίνητος σαν το νερό και να μη στέκεται σε εμπόδια. Εναλλακτικά, μπορεί να χρησιμοποιηθεί ένας πίνακας, με υδάτινα ή αφαιρετικά κυματιστά μοτίβα, μια σειρά από ανακλώμενες επιφάνειες όπως κρύσταλλα, γυαλί, καθρέπτες που φέρουν «νερένια φύση» εντός τους, η συμβολική γλώσσα των χρωμάτων στο φάσμα του μπλε-γκρι-μαύρου, που επίσης ενεργοποιεί το στοιχείο. Μια ωραία ιδέα ωστόσο έρχεται από το βιβλίο της Stephanie Roberts «Fast Feng Shui for Singles» που μεταφέρεται ευκολότατα στα σύγχρονα σπίτια και πραγματικά μεταλλάσσει την ενέργεια του χώρου.\nΨηφιακή εποχή, ψηφιακοί τρόποι για να επιτευχθεί η αρμονία και η Roberts προτείνει την ενεργοποίηση του χώρου που θέλετε –στον Βορρά αλλά και στην ΝΑ γωνία του σαλονιού ή και στο γραφείο σας- με τη βοήθεια της τεχνολογίας. Τοποθετήστε λοιπόν στον χώρο ένα CD με ήχους νερού που κυλάει και αφήστε το να παίζει. Ο ήχος θα ενδυναμώσει το στοιχείο ειδικά αν ανεβάζει τη συνολική σας διάθεση. Η ρυθμική βροχή ενός τροπικού δάσους, ο υποβλητικός ήχος ενός μικρού καταρράκτη, ένα ποτάμι που κυλάει ή κελαριστά ρυάκια, οτιδήποτε σας αρέσει και αισθάνεστε ότι καθαρίζει ενεργειακά και εσάς και το χώρο, θα δουλέψει.\nΠροσωπικά, βρήκα ακόμα καλύτερη αυτή την εφαρμογή όταν κατέβασα στην οθόνη του υπολογιστή μου (βολεύει αν έχετε laptop που μπορείτε να το μεταφέρεται στην θέση που θέλετε) τα βίντεο με τις εικόνες και τους ήχους του νερού που με ενθουσίασαν. Το youtube είναι εύκολο, δωρεάν και προσιτό στον καθένα. Ο επιπλέον συνδυασμός εικόνας+ήχου+στοιχείου του νερού λειτουργεί άψογα και μεταμορφώνει την ενέργεια εισάγοντας ένα κομμάτι φύσης στο εσωτερικό του σπιτιού. Ακόμα καλύτερα αν το κομπιούτερ σας είναι μέρος της δουλειάς σας, δηλαδή εργαλείο προσέλκυσης αφθονίας για σας. Το feng shui εφαρμόζεται το ίδιο καλά και στο συμβολικό επίπεδο, άλλωστε η βασική παράμετρος που το κάνει ενεργό και αποτελεσματικό είναι η πρόθεση που εγκαθιδρύει εντός σας.\nΑναρτήθηκε από Dr.N.S.G στις Ιανουαρίου 25, 2016 Δεν υπάρχουν σχόλια:\nIn the original experiments in the 1980s, neuroscientist Benjamin Libetasked research participants to make spontaneous finger movements while he recorded their brain activity. The results showed a pattern of brain activity—dubbed the "readiness potential"—starting about 500 milliseconds before the movement. Surprisingly, people reported consciously deciding to move only 200 milliseconds before their muscles twitched. In other words, the subconscious appeared to be initiating the decision to move about 300 milliseconds before people thought they'd decided.\nΑναρτήθηκε από Dr.N.S.G στις Ιανουαρίου 24, 2016 Δεν υπάρχουν σχόλια:\nΖΕΝ – Η κατανόηση μέσα από την εμπειρία\nΘυρόφυλλο ταοϊστικού ναού στη Μαλαισία, φωτό: Αγγελική Μπαρδάκη ©\nΠροχωρώντας τα πόδια σας,Εδώ και τώρα,Δεν υπάρχει ούτε κοντινό ούτε μακρινό.Η παραμικρή αμφιβολία διαχωρίζειΜε μια απόσταση τόσο μεγάληόπως ένα βουνό απομακρυσμένο από τον ποταμό.\nΤο Ζεν με την ηθική και αισθητική του απλότητα, το «ανοιχτό», μη δογματικό πνεύμα, την βαθιά σοφία που υπογραμμίζει την εμπειρία, την πράξη, το βίωμα απέναντι στην θεωρία, έχει πάρει μια θέση που δικαιωματικά του αξίζει σε Δύση και Ανατολή. Στους ταραγμένους, ανήσυχους καιρούς του 21ου αι. αυτή η αρχαία σχολή του βουδισμού, παρακλάδι της Μαχαγιάνα (Mahayana) που γεννήθηκε στην Κίνα του 6ου μ. Χ. αιώνα και εξαπλώθηκε νότια σε Βιετνάμ, Κορέα, Ιαπωνία και τον τελευταίο αιώνα ορμητικά στην σύγχρονη Δύση, κερδίζει, όχι ακριβώς οπαδούς –κάτι που είναι ενάντιο στις βασικές του αρχές- αλλά αφοσιωμένους «ασκητές της πρακτικής του».\nΗ φιλοσοφία του Ζεν είναι μια πρόταση έμπρακτης μακαριότητας, εσωτερικής και εξωτερικής αταραξίας μέσα από την «απορρόφηση», την πρακτική του za zen διαλογισμού, την άμεση αντίληψη και κατανόηση χωρίς διαμεσολαβητές. Ο διαλογισμός του δεν έχει να κάνει ούτε με την χρησιμοθηρική επίτευξη κάποιων στόχων, ούτε καν έχει σαν στόχο της την γνώση των θεϊκών μυστικών, την σύνδεση με το Θείο, την φώτιση. Έχει να κάνει όμως με την εγρήγορση μέσα στην ακινησία, την συνοχή με τον αυθεντικό εαυτό, την σωματική, διανοητική, συναισθηματική ηρεμία χωρίς σκοπό και χωρίς εμμονή. «Δύσκολο δεν είναι να καθίσεις στη στάση του λωτού» γράφει ένας από τους σπουδαίους σύγχρονους δασκάλους του, ο Shunryu Suzuki, «το δύσκολο είναι να κρατάς το πνεύμα σου καθαρό και την πρακτική σου καθαρή στην πιο ουσιώδη της αίσθηση». Το άδειασμα, η ακινησία, η κατανόηση, είναι θεμελιακές του έννοιες. Παρόλα αυτά η φύση του δεν είναι παθητική, δεν έχει να κάνει με τη στωικότητα, την παραίτηση ή την εκμηδένιση. Αντίθετα, στην ακινησία του υπονοείται η ύψιστη εγρήγορση, στην αταραξία του ένα πνεύμα που κινείται γοργά σαν τον άνεμο στην σωστή κατεύθυνση, κι ένα σώμα που μπορεί να περάσει με ευκολία, σχεδόν αντανακλαστικά, στην άμεση δράση. Γι’αυτό και η ορμητική όψη του Ζεν είναι οι πολεμικές τέχνες, το ζίου-ζίτσου, το kyudo- η τοξοβολία, ο κόσμος των σαμουράι.\nΤο Ζεν δεν ορίζεται γιατί δεν είναι κάτι πέρα από τη θεωρία, τη φιλοσοφία ή ένα σύνολο δογμάτων. Οι δάσκαλοί του συμφωνούν πως από τη στιγμή που νομίζεις ότι το έχεις κατακτήσει ή περιορίσει σε έννοιες, σου έχει ήδη διαφύγει. Το Ζεν λέει πως «ο ορισμός είναι ένας δολοφόνος». Γι’αυτό και τα «γραπτά» του Ζεν είναι κυρίως τα κοάν (Kōan), φράσεις, μικρές ιστορίες, ερωτήσεις, διάλογοι, πάντα ανοιχτά, πολυσήμαντα, που σκοπό έχουν να ξυπνήσουν το πνεύμα, να το ρίξουν σε αμφιβολία, να του εγείρουν συνειρμούς, διαίσθηση και βαθιά αντίληψη χωρίς να δίνουν κανέναν περιορισμό και καμία σαφή κατεύθυνση, σαν το γνωστό «Ποιος είναι ο ήχος του ενός χεριού που χειροκροτεί;». Από μια άποψη τα κοάν είναι σαν σύμβολα. Περιέχουν κλειδιά κατανόησης, αρχετυπική γνώση και έχουν την ικανότητα να την αφυπνίσουν στον άνθρωπο απλά με την παρουσία τους.\nΟ Taisen Deshimaru\nΈνας από τους σημαντικούς ιδρυτές του Ζεν στην ευρωπαϊκή Δύση, ο Taisen Deshimaru, μεταλαμπάδευσε πρώτα στο ευρωπαϊκό και κατόπιν στο αμερικανικό κοινό, μέσα από βιβλία, διαλέξεις, οργανώσεις κάποιες από τις κεντρικές αρχές του Ζεν. Τις μεταφέρουμε με τη γνώση πως η ουσία δεν μεταδίδεται, αλλά πως ορισμένες όψεις της μπορούν να γίνουν κατανοητές και να παρακινήσουν.\nΤο Ζεν και η σπουδαιότητα της προσωπικής εμπειρίας – η δυναμική της πράξης που βαρύνει περισσότερο από τη γνώση:\nΗ ουσία του Ζεν συνίσταται στο γεγονός ότι δεν πρέπει να έχουμε αντίσταση στο να μαχηθούμε.\nΟ άμεσος, αντανακλαστικός χαρακτήρας της πράξης σας θα οδηγήσει αναπόφευκτα στην ήττα του αντιπάλου σας από τον ίδιο του τον εαυτό. Ένα πνεύμα που δεν διστάζει, δεν διερωτάται και δεν παρεμβαίνει είναι πολύτιμο.\nΕπιμείνετε να διεισδύσετε στο νόημα με όλη την αντοχή της δύναμής σας. Μην λιποψυχήσετε ποτέ στην απόφασή σας να φτάσετε μέχρι τη λύση του αινίγματος.\nΝα αντιλαμβάνεστε την ζωή μόνοι σας.\nΝα πηγαίνεις ευθεία μπροστά χωρίς ποτέ να κοιτάς πίσω.\nΜην ψάχνετε το νόημα στη λογοτεχνία που σας έχουν διδάξει. Αντιμετωπίστε το ευθέως, χωρίς να καταφεύγετε σε εξωτερική βοήθεια, όποια και αν είναι αυτή.\nΈνας άλλος δεν είναι εγώ και εγώ δεν είμαι κάποιος άλλος.\nΗ αποστασιοποίηση από το Εγώ που είναι από τη φύση του ατελές και ψευδαισθητικό:\nΟ εγωισμός εξαφανίζεται τη στιγμή που η επαφή ανάμεσα στον εαυτό και τη ζωή είναι τόσο απόλυτη που προχωρούν και οι δυο με τον ίδιο ρυθμό.\nΤι είναι ο φόβος; Φοβόμαστε από έλλειψη του ki (της ζωτικής ενέργειας). Δεν υπάρχει κανένας λόγος να έχουμε φόβο για ο,τιδήποτε. Αυτοί που φοβούνται είναι πολύ εγωιστές, δεν σκέφτονται παρά μόνο τον εαυτό τους. Πρέπει να εγκαταλείψεις τον εαυτό σου και τότε ο φόβος εξαφανίζεται. Όταν πάτε πάντα κόντρα, ο φόβος παραμένει.\nΠρέπει να γίνεται κανείς «η κατάσταση» και να μην διαφοροποιείται από αυτήν. Ένα εγωιστικό ον δεν μπορεί ποτέ να είναι γενναίο, ποτέ.\nΤο Ζεν και η Αρχή της Οικονομίας της Ενέργειας μέσα από τον συγκεντρωμένο, ήρεμο νου:\nΟ ικανός περιπατητής δεν αφήνει ίχνη. Ο εκπαιδευμένος ομιλητής δεν κάνει αδεξιότητες.\nΟ εκπαιδευμένος περιπατητής δεν χρησιμοποιεί παρά μόνο την ενέργεια που του είναι απαραίτητη για να προχωρά. Δεν αφήνει ίχνη καθώς, περπατώντας με βήμα ελαφρό, δεν σηκώνει σκόνη. Ένας ταοϊστής έλεγε πως αν ένας περιπατητής σηκώνει σκόνη, αυτό είναι η απόδειξη πως χρησιμοποιεί ένα περίσσευμα ενέργειας που δεν απορροφάται από την πράξη του βαδίσματος. Αν και τούτη η σύγκριση είναι κάπως τραβηγμένη, η βασική ιδέα πίσω της έχει να κάνει με το μυστικό της συγκέντρωσης για την επίτευξη κάθε δραστηριότητας. Πρέπει να χρησιμοποιούμε την απαιτούμενη ποσότητα ενέργειας για να επιτύχουμε ένα συγκεκριμένο αποτέλεσμα, αλλά, ο γενικός κανόνας που ισχύει είναι πως ο άνθρωπος κάνει τη ζωή του πιο δύσκολη ξοδεύοντας ένα σημαντικό ποσοστό ενέργειας στις δραστηριότητες που αναλαμβάνει, εξαιτίας της έλλειψης συγκέντρωσής του.\nΤο πνεύμα των ατιθάσευτων ανθρώπων καίει την ενέργειά του μέσα στις έγνοιες, στη σύγχυση και τις αμέτρητες σκόρπιες σκέψεις, αντί να επικεντρώνει πάνω σε ένα και μοναδικό θέμα.\nΗ εστίαση στο παρόν:\nΤο εδώ και το τώρα είναι η έννοια-κλειδί. Το σημαντικό είναι το παρόν. Η πρακτική, το ζα-ζεν, είναι χωρίς αντικείμενο, είναι μοναχά συγκέντρωση πάνω στη θέση του σώματος, την αναπνοή και την στάση του πνεύματος.\nΕάν δεν είστε ευτυχισμένοι εδώ και τώρα, δεν θα είστε ποτέ.\nΟ χρόνος δεν είναι μια γραμμή αλλά ένα σύνολο από σημεία-στο-τώρα.\nΑναρτήθηκε από Dr.N.S.G στις Ιανουαρίου 22, 2016 Δεν υπάρχουν σχόλια: